title: Pohjola (hotelli)

text: Hotellia on peruskorjattu viimeksi vuosina 2000-2008 sekä vuosina 2012-2013. Huoneita on 168.


title: Pohjola (hotelli)

text: Neuvostoliiton aikana Pohjola oli Petroskoin ainoa hotelli, jossa ulkomaalaiset saivat majoittua. Hotellin valuuttabaari oli tunnettu suomalaisten ja heidän kanssaan kauppaa käyvien venäläisten kohtaamispaikka. Vuonna 2013 Venäjän kulttuuriministeriö lisäsi Pohjolan kulttuurihistoriallisesti merkittävien rakennusten luetteloon.


title: Pohjola (hotelli)

text: Hotellin omistaa yrittäjä Leonid Beluga, joka osti sen vuonna 2011 Petroskoin kaupungilta.


title: Erkki Peltonen

text: Erik (Erkki) Peltonen (sukunimi aik. "Tiitula"; 1. toukokuuta 1861 Askola – 25. tammikuuta 1942 Ristiina) oli suomalainen kansakoulunopettaja, valtiopäivämies ja kansanedustaja.


title: Erkki Peltonen

text: Peltosen vanhemmat olivat maanviljelijä Johan Henrikinpoika Tiitula ja Maria Johanintytär. Hän kävi kiertokoulun ja valmistui 1883 kansakoulunopettajaksi Jyväskylän opettajaseminaarista.


title: Erkki Peltonen

text: Peltonen toimi kiertokoulunopettajana Orimattilassa 1877–1879, kansakoulunopettajana Simossa 1883–1885 sekä kansakoulunopettajana Nurmeksessa 1885–1918 ja uudestaan 1921–1925. Hän oli lisäksi Suomen maatalousosakepankin Nurmeksen konttorin johtajana 1918–1921, lukkari-urkurina Simossa 1883–1885 ja Nurmeksen meijerikoulun johtajana 1901–1911.


title: Erkki Peltonen

text: Peltonen edusti talonpoikaissäätyä säätyvaltiopäivillä 1905–1906 ja hän oli nuorsuomalaisen puolueen kansanedustajana 1908–1909 edustaen Kuopion läänin itäistä vaalipiiriä. Kunnallispolitiikassa Peltonen toimi Nurmeksen kunnanvaltuuston jäsenenä.


title: Erkki Peltonen

text: Erkki Peltonen oli naimisissa vuodesta 1892 Hilma Kinnusen kanssa.


title: Kansallinen Lastenliitto

text:
Kansallinen Lastenliitto on suomalainen lapsi- ja varhaisnuorisojärjestö.
Järjestö sai valtakunnallisille nuorisojärjestöille ja nuorisotyölle myönnettävää avustusta 218 000 euroa vuonna 2013
. Liitto on Kansallisen Kokoomuksen läheisjärjestö.


title: Kansallinen Lastenliitto

text: Järjestö on toiminut aiemmin nimillä Kansallinen koululaisliitto – Minit (1972–1975), Porvarillinen varhaisnuorisoliitto (PVL 1975–1992) ja Minijellonat (1992–2008).


title: Kaarlo Warvikko

text: Karl Johan (Kaarlo Juho) Warvikko (22. heinäkuuta 1861 Saarijärvi – 1. elokuuta 1949 Jyväskylä) oli suomalainen maanviljelijä, pankinjohtaja, valtiopäivämies ja kansanedustaja.


title: Kaarlo Warvikko

text: Warvikon vanhemmat olivat maanviljelijä Karl Wilhelm Warvikko ja Emma Vilhelmiina Nieminen. Hän kävi kansakoulun ja suoritti 1879 yksityisen kauppakoulun.


title: Kaarlo Warvikko

text: Warvikko toimi maanviljeljänä Karstulassa. Hän oli kauppapalvelijana 1875–1880, Kiimingin rautatehtaan johtajana 1881–1882 ja kauppiaana Karstulassa 1884–1916. Warvikko oli Karstulan säästöpankin toimitusjohtajana 1901–1916 ja Kansallis-Osake-Pankin Karstulan konttorin johtajana 1916–1933. Hän kuului myös "Karstulan Kauppa Oy":n johtokuntaan vuodesta 1916. Warvikko sai kunnallisneuvoksen arvon 1931.


title: Kaarlo Warvikko

text: Warvikko edusti talonpoikaissäätyä säätyvaltiopäivillä 1905–1906 ja hän oli suomalaisen puolueen kansanedustajana 1910–1917 edustaen Vaasan läänin itäistä vaalipiiriä. Warvikko toimi myös Karstulan kunnallislautakunnan esimiehenä ja kuntakokouksen sekä kunnanvaltuuston puheenjohtajana


title: Kaarlo Warvikko

text: Kaarlo Warvikko oli naimisissa vuodesta 1888 Johanna Möttölän kanssa.


title: Enger

text: Enger oli Yhdysvalloissa vuosina 1909-1917 valmistettu auto. Nimeään kantavan autotehtaan perusti Frank J. Enger Ohion Cincinnatiin.


title: Enger

text: Engerin malleja olivat Enger B/C/D (1909, kaksisylinterinen moottori), Enger 40 (1910-1914, nelisylinterinen moottori, 40 hv eli 29 kW), Enger 6-50 (1915, kuusisylinterinen moottori), Enger Four (1916-1917, nelisylinterinen moottori, 36 hv eli 26,5 kW) ja Enger Twin Six (1916, 12-sylinterinen).


title: Enger

text: Vuonna 1916 esitelty Enger Twin Six oli Yhdysvaltain ensimmäisiä 12-sylinterisiä autoja. Auton erikoisuutena oli kuljettajan mahdollisuus sulkea yksi sylinteririvi käytöstä, jolloin moottorissa työskenteli vain 6 sylinteriä. V-moottorissa on kaksi sylinteririviä, Engerin V12-moottorissa voitiin sulkea käytöstä toinen sylinteririvi katkaisemalla bensiinin syöttö ja venttiilien toiminta.


title: Enger

text: Cars: Cars Collection, Suuri Tietokirja Autoista, osa 12, 1987


title: Antonin Scalia

text: Antonin Gregory Scalia (11. maaliskuuta 1936 Trenton, New Jersey – 12. tai 13. helmikuuta 2016 Texas) oli yhdysvaltalainen lakimies ja Yhdysvaltain korkeimman oikeuden tuomari. Presidentti Ronald Reagan nimitti hänet William Rehnquistin seuraajaksi syyskuussa 1986, kun Rehnquist ylennettiin oikeuden puheenjohtajaksi.


title: Antonin Scalia

text: Scalia opiskeli Georgetownin yliopistossa Washingtonin kaupungissa sekä Fribourgin yliopistossa Sveitsissä ja valmistui lakiopinnoistaan Harvardin yliopistosta vuonna 1960. Hän työskenteli clevelandilaisessa lakitoimistossa, opetti Virginian yliopistossa, työskenteli presidentti Richard Nixonin hallinnossa ja opetti sitten Chicagon yliopistossa. Vuonna 1982 presidentti Ronald Reagan nimitti hänet tuomariksi valitustuomioistuimen Columbian piirikunnan tuomiopiiriin ja vuonna 1986 korkeimpaan oikeuteen.


title: Antonin Scalia

text: Scalia kuului oikeuden konservatiivisiin jäseniin. Kuukausi Scalian kuoleman jälkeen presidentti Barack Obama nimitti hänen seuraajakseen Merrick Garlandin, mutta republikaanienemmistöinen senaatti ei ottanut nimitystä käsiteltäväksi. Vuonna 2017 seuraava presidentti Donald Trump nimitti virkaan Neil Gorsuchin.


title: Antonin Scalia

text: Scalialla ja hänen vaimollaan Maureenilla oli yhdeksän lasta.


title: Radu Câmpeanu

text: Radu-Anton Câmpeanu (; 28. helmikuuta 1922 Bukarest – 19. lokakuuta 2016) oli romanialainen poliitikko. Hän oli osallisena Romanian Kansallisliberaalisen puolueen uudelleen perustamiseen kommunismin kaaduttua. Hän myös toimi puolueen puheenjohtajana vuosina 1990–1995 sekä senaattorina Romanian parlamentin ylähuoneessa vuosina 1990–1992 ja 2004–2008. Hän sijoittui toiseksi saatuaan 10,64 prosenttia äänistä vuoden 1990 presidentinvaalissa, jonka voitti Ion Iliescu. Câmpeanulle myönnettiin puolueen ”vuoden 1990 perustajapuheenjohtajan” arvonimi. Hän oli myös jäsenenä puolueen keskuselimessä.


title: Vilhelm Grefberg

text: Vilhelm Grefberg (17. marraskuuta 1842 Pernaja – 4. maaliskuuta 1886 Helsinki) oli suomalainen lääkäri ja suomenruotsalaisen kansansivistystyön vaikuttaja. Hän toimitti vuosina 1865–1870 "Folkwännen"-lehteä ja perusti vuonna 1882 Svenska folkskolans vänner -yhdistyksen, jonka puheenjohtajana hän toimi kuolemaansa asti. Hän kiersi opiskeluaikana Suomen ruotsinkielisillä seuduilla pitämässä esitelmiä.


title: Vilhelm Grefberg

text: Grefberg valmistui vuonna 1880 lääketieteen ja kirurgian tohtoriksi väiteltyään aiheesta "Lupus essentialis tuberculosus". Hän erikoistui ihosairauksiin ja piti yksityisvastaanottoa. Hän johti Helsingin ruotsinkielisten dramaattista jakoa 1876-1885 ja perusti vähän ennen kuolemaansa ruotsalaiselle puolueelle Helsinkiin kunnallisen puolueorganisaation.


title: Ada Wong

text: Ada Wong on kuvitteellinen hahmo "Resident Evil" -peleissä ja -elokuvissa. Hahmo on pelisarjan mysteerinen ja hämärä antisankari, joka työskentelee konnille mutta samalla auttaa pelisarjan protagonisteja.


title: Ada Wong

text: "Resident Evil 2":n suunnitteluvaiheessa Ada Wong oli Linda-niminen tutkija, joka auttaisi pelaajaa pelin aikana.


title: Ada Wong

text: Sekä "Resident Evil 2":ssa että "Resident Evil 4":ssä Ada käyttää punaista mekkoa, ja varsinkin jälkimmäisessä pelissä olevasta asusta on tullut suosittu cosplay-asu. "Resident Evil 6":ssa Adalla on yllään kirkkaanpunainen kauluspaita, mustat nahkahousut ja korkeakorkoiset saappaat.


title: Ada Wong

text: Peleissä "Resident Evil 2", "Resident Evil 4" ja "" Ada Wongia ääninäyttelee Sally Cahill. Megan Hollingshead ääninäyttelee hahmoa "issa", ja Courtenay Taylor peleissä "" ja "Resident Evil 6" sekä animaatioelokuvassa "". Cahill on kuvaillut Ada Wongia sanoilla ”moderni” ja ”"kick ass"” sekä kutsunut hahmoa femme fataleksi, joka osaa käsitellä aseita uskomattoman taidokkaasti. Ääninäyttelijä on sanonut pitävänsä sitä, että Ada on sinnikäs ja vahva, mutta silti hyvin naisellinen. Taylor on kuvaillut kissamaiseksi hahmoksi, joka liikkuu hiljaisesti ja on hyvin notkea. Adan "Resident Evil 6" -liikenäyttelijä Michelle Lee sanoi Adan esittämisen olevan haasteellista ja tarkkaa.


title: Ada Wong

text: "" -elokuvan tuottajat ottivat Adan rooliin kiinalaisen näyttelijän Li Bingbingin. Bingbing ei tiennyt mitään "Resident Evil" -peleistä ja -hahmoista eikä hänellä ollut aikaa tutustua niihin. Tuottaja Robert Kulzer kuitenkin kuvaili Bingbingiä täydelliseksi rooliin: ”Sen lisäksi, että hän on taitava näyttelijä, hän on tyylikäs, seksikäs ja älykäs – kaikki piirteet joita Ada Wongilla on.” Kuvausten aikana Bingbing piti yllään 7 500 dollarin peruukkia, ja hän joutui harjoittelemaan ampuma-aseiden käyttöä. Näyttelijä valitti hahmon asusteesta, kiinalaisesta mekosta, joka oli paljastava eikä lainkaan lämmin. Nähtyään kuvia Ada Wongista peleissä, Bingbing hyväksyi asusteen. Todennäköisesti vuonna 2012 käynnissä olleen Senkakun saarikiistan takia Bingbing ei ollut" Retribution"-elokuvan Tokion ensi-illassa ja oli pyytänyt esittämänsä hahmon poistamista myyntijulisteista Japanissa.


title: Ada Wong

text: Ada mainitaan etunimeltä ensimmäisen kerran vuonna 1996 julkaistussa videopelissä "Resident Evil", joka sijoittuu vuoteen 1998. Biolääketieteen monialayritys Umbrella Corporationille työskentelevä John-niminen mies on kirjoittanut Adalle kirjeen, joka on löydettävissä "Resident Evil" -pelin loppupuolelta. Ada on manipuloinut Johnia välittämään tietoja Umbrellan kanssa kilpailevalle yhtiölle. John on kuitenkin sairastunut T-virukseen sen päästyä vapaaksi Arklayn vuoristossa sijaitsevassa tutkimuslaitoksessa, ja kirjeessä hän pyytää Adaa tuhoamaan laitoksen ja paljastamaan totuuden onnettomuudesta julkisuuteen.


title: Ada Wong

text: Adan ensiesiintyminen tapahtuu "Resident Evil 2":ssa, jossa T-virus on levinnyt Raccoon Cityn kaupunkiin ja muuttanut lähes kaikki asukkaat zombeiksi. Ada toimii Umbrellan kanssa kilpailevan yhtiön vakoojana, ja hänen tavoitteenaan on saada haltuunsa kaupungin alapuolella sijaitsevasta Umbrellan laboratoriosta näyte hyvin vaarallisesta G-viruksesta. Hän kohtaa kaupunkiin työn perässä matkustaneen alokaspoliisi Leon S. Kennedyn ja väittää etsivänsä miesystäväänsä Johnia. Ada ja Leon tekevät yhteistyötä ja löytävät tiensä laboratorioon. Pelattavasta skenaariosta riippuen mutantti haavoittaa Adaa kuolettavasti tai tämä putoaa syvään kuiluun, mutta ennen kuolemaansa hän vannoo Leonille rakastavansa tätä. Ada esiintyy myös "Resident Evil 2":n tapahtumia kertaavassa "in" Memories of a Lost City -skenaariossa sekä "n" moninpelissä.


title: Ada Wong

text: "" oleva epilogi ja "ssa" oleva asiakirja paljastavat Adan olevan elossa. Pahasti vahingoittunut Ada onnistui pakenemaan ennen kuin itsetuhojärjestelmä tuhosi laboratorion. Pakomatka Raccoon Citystä esitellään pelissä "".


title: Ada Wong

text: Vuoteen 2004 sijoittuvassa "Resident Evil 4":ssä Ada kohtaa Leonin Espanjassa, jossa tämä on pelastamassa kidnapattua Yhdysvaltain presidentin tytärtä. Ada auttaa Leonia tämän matkan aikana, mutta suorittaa samalla omaa tehtäväänsä tarkoituksenaan saada haltuunsa näyte Plaga-parasiitista, jolla lordi Osmund Saddler on orjuuttanut paikallisia asukkaita. Adalle käskyt antaa Albert Wesker, joka on korkeassa asemassa Umbrellan kanssa kilpailevassa yhtiössä. Tehtävään palkataan myös Jack Krauser, joka pitää Adaa epäluotettavana. Ada palkkaa avukseen tutkija Luis Seran, joka onnistuu varastamaan näytteen, mutta menettää sen joutuessaan Saddlerin tappamaksi. Krauser on saanut Weskeriltä käskyn tappaa Leon, mutta Ada pelastaa tämän ja tappaa Krauserin. Saddler onnistuu vangitsemaan Adan, mutta Leon vapauttaa tämän ja kukistaa Saddlerin. Ada pakenee näytteen kanssa ja jättää Leonille vesiskootterinsa, jolla tämä ja presidentin tytär pakenevat. Ada on pelattavana hahmona minipeleissä "The Mercenaries" ja "Assignment: Ada" sekä "Separate Ways" -skenaariossa, jossa pelin tapahtumat käydään läpi Adan näkökulmasta. Dokumentti ”Ada’s Report” paljastaa, ettei Ada todellisuudessa työskentele Weskerille ja pitää näytteen itsellään.


title: Ada Wong

text: Vuosiin 2012–2013 sijoittuvassa "Resident Evil 6":ssa Adalla on oma kampanja, joka oli alun perin tarkoitettu yksinpeliksi, mutta myöhemmin tulleen päivityksen mukana hahmo sai partnerikseen ”Agent”-nimisen kommandon, joka ei esiinny lainkaan välianimaatioissa. Adalla on perusaseenaan varsijousi, johon on saatavana sekä normaaleja että räjähtäviä nuolia. Hän käyttää myös "Resident Evil 4":ssä esiteltyä koukkuasetta () edetäkseen ja kiivetäkseen nopeasti paikasta toiseen.


title: Ada Wong

text: Aluksi Ada toimii omien tarkoitusperiensä hyväksi, mutta ajautuu mukaan muiden hahmojen ympärillä oleviin tapahtumiin. Hän muun muassa auttaa Leonia ja tämän kumppania, Helena Harperia, kukistamaan Helenan mutatoituneen Deborah-siskon. Tarinan aikana paljastuu Adan olleen aiemmin Derek C. Simmonsin yhtiökumppani, mutta tämä tuli hyvin riippuvaiseksi Adasta. C-virusta hyödyntäen Simmons muutti Carla Radames -nimisen tutkijan Adan klooniksi, minkä jälkeen Carla pitää itseään oikeana Adana. Carla johtaa Neo-Umbrella-yhtiön C-virus-hyökkäyksiä ja murhaa "Bioterrorism Security Assessment Alliance" eli BSAA-yhtiön joukkoja, Chris Redfieldin työtovereita. Myös oikea Ada joutuu takaa-ajetuksi Carlan tekojen takia. Kun Carla saa tietää totuuden kloonaamisesta, hän tartuttaa Simmonsin viruksella. Ada auttaa Leonia ja Helenaa kukistamaan Simmonsin. Simmonsin miehet ampuvat Carlaa kuolettavasti, jolloin tämä tartuttaa itsensä suurella määrällä virusta. Ada kukistaa mutatoituneen Carlan lopullisesti ja laboratoriossa tuhoaa tämän ”suurimman luomuksen”, ennen kuin se ehtii kuoriutua kotelostaan. Ada vastaanottaa puhelun tuntemattomalta henkilöltä ja ottaa vastaan uuden työtehtävän.


title: Ada Wong

text: "" -elokuvassa Ada taistelee Alicen kanssa mielenhallintalaitteen avulla orjuutettua Jill Valentinea ja tämän komennossa olevaa Rainia vastaan. Ada on Albert Weskerin puolella ja lopulta taistelee Alicen sekä Leon S. Kennedyn kanssa pelastaakseen ihmiskunnan viimeiset rippeet maailmanlopulta. Kaikki kolme hahmoa selviävät elokuvassa elossa.


title: Ada Wong

text: Animaatioelokuva "" sijoittuu kuvitteelliseen itäeurooppalaiseen valtioon, jossa on käynnissä vallankumouksellinen sota hallitusta vastaan. Kun vastarinnan uskotaan käyttäneen sodassa bio-orgaanisia aseita, "Bioterrorism Security Assessment Alliance"n eli BSAA:n joukot osallistuvat mukaan taisteluun. Hallitukselle Ada esittäytyy BSAA:n tutkijana, mutta paljastuessaan vakoojaksi hän joutuu presidentti Svetlana Belikovan vangitsemaksi. Leon vapauttaa Adan, jolloin tämä pakenee. Lopulta Ada tarjoaa tuntemattomalle henkilölle Plaga-näytettä hankkiutuakseen eroon Belikovan ja BSAA:n asettamasta pidätysmääräyksestä.


title: Ada Wong

text: Ada on yleisesti vastaanotettu hyvin. Häntä on kuvailtu femme fataleksi, ”kauniiksi, seksuaaliseksi ja vahvaksi feministiseksi esikuvaksi”.


title: Ada Wong

text: Vuonna 2007 Ada pääsi Tom’s Games -sivuston 50 parhaimman videopelinaishahmon listalle ja toiselle sijalle ActionTrip-sivuston parhaimpien videopelityttöjen listalle. Tuolloin hahmon sopivimmaksi live-näyttelijäksi nähtiin näyttelijä Kelly Hu. Samana vuonna GameDailyn ”Babe of the Week” -osiossa todettiin, että Adalla, ”aseistautuneella hottiksella”, olisi valmiuksia olla pääosassa omassa videopelissä. Ada esiintyi myös sivuston ”Asian Beauties” ja ”Girl Power” -osioissa, joista jälkimmäisessä oli mukana myös "Resident Evil" -hahmot Claire Redfield, Jill Valentine ja Sheva Alomar. Vuonna 2011 "Complex" sijoitti Adan sijalle 19 ”pirullisimpien naispuolisten konnien” listalle. Tuolloin IGN-sivustolla Ada lisättiin niiden hahmojen luetteloon, joiden toivottiin tekevän paluun "Resident Evil 6":ssa.


title: Ada Wong

text: Adaa on usein kuvailtu yhdeksi seksikkäimmistä videopelihahmoista. Vuonna 2007 GameTrailers listasi Adan viidennelle sijalle ”seksikkäimpien, pirullisten naisten” luetteloon. Vuonna 2008 UGO listasi Adan neljännelle sijalle parhaimpien ”videopelitypyjen” joukkoon. Sivusto kuvaili hahmoa ”kuolettavan upeaksi” ja totesi odottavansa, mitä pelisarjan tulevaisuus hahmolle tarjoaa. GameDailyn Chris Buffa listasi Adan sijalle 12 ”kuumimpien videopelityttöjen” listalle. Vuonna 2009 Ada eli ”typy, josta pojat unelmoivat” oli mukana MSN:n ”pelien kuumimpien tyttöjen” listalla. Vuonna 2011 "Complexin" Elton John asetti hahmon 24. ”parhaimman näköiseksi naispuoliseksi videopelisivuhahmoksi” (). Vuonna 2012 "Complexin" Larry Hester asetti hahmon sijalle 28 ”kuumimpien videopelinaisten” joukkoon ja seuraavana vuonna "Soletronin" Scarlet Clearwater sijoitti Adan kahdeksanneksi seksikkäimmäksi naispuoliseksi videopelihahmoksi.


title: Ada Wong

text: Vuonna 2007 "The Inquirer" asetti Ada Wongin ja Leon S. Kennedyn muistettavimpien videopelien rakastavaisten joukkoon. Vuonna 2011 Joystick Divisionin James Hawkins asetti Adan ja Leonin ”erittäin huonosti toimivan suhteen” yhdeksänneksi parhaimmaksi videopeliromanssiksi. Seuraavana vuonna "PlayStation Official Magazinen" Chris Warrington piti Adaa kahdeksanneksi parhaimpana pukeutujana videopeleissä, viitaten hahmon punaiseen mekkoon. "Complexin" Larry Hester asetti Adan kahdeksanneksi parhaimmaksi aasialaiseksi videopelihahmoksi ja kuvaili tätä ”tuhmaksi tytöksi, joka hienostuneesti tappaa zombeja kuin torakoita”.


title: Ada Wong

text: Kehuista huolimatta hahmo on kuitenkin kerännyt myös kritiikkiä. "Play"-lehden Gavin Mackenzie kuvaili Adan luonnetta ”narttumaiseksi” ja GamesRadarin Matt Cundy sanoi Adan punaisen mekon olevan sopimaton "Resident Evil 4" -peliin ja totesi hahmon näyttävän ”kalliilta shanghailaiselta huoralta”. Cundyn mukaan hahmon asu on niin epäkäytännöllinen, että Adan täytyy olla mielenvikainen taistellessaan kyseinen asu päällä zombeja vastaan. "Retribution"-elokuvan jälkeen osa kriitikoista puolusteli Adan punaisen mekon käytännöllisyyttä. GameFrontin Phil Hornshaw kirjoitti, että Adan juonikuvio tekee "Resident Evil 6":sta juonesta pelisarjan sekavimman ja totesi ”kaikkien pelissä menehtyneen siksi, ettei Ada halunnut maata Simmonsin kanssa”.


title: Ada Wong

text: "Retribution"-elokuvan tuottaja Jeremy Bolt kertoi fanien ottaneen Li Bingbingin esittämän Adan vastaan hyvin positiivisesti ja Bingbing totesi Adalla olevan Kiinassa suuri fanikunta.


title: Archon

text: Archon: The Light and the Dark on Free Fall Associatesin kehittämä ja Electronic Artsin vuonna 1983 julkaisema strategiapeli. Peli on julkaistu usealle alustalle. "Archonissa" pelaaja joutuu valitsemaan pimeyden tai valon puolen. Tavoitteena on voittaa toinen pelaaja tai tekoälyvastustaja.


title: Mari Hatakka

text: Mari Hatakka (s. 6. lokakuuta 1968 Helsinki) on suomalainen laulaja ja musiikkibisneksen monitoimihenkilö.


title: Mari Hatakka

text: Hatakka valmistui filosofian maisteriksi 1998 Helsingin yliopistosta pääaineenaan folkloristiikka ja sivuaineinaan naistutkimus ja uskontotiede. Hän väitteli filosofian tohtoriksi vuonna 2011.


title: Mari Hatakka

text: Hatakka on esiintynyt tanssijana seuraavissa yhtyeissä: Markku Arokanto Show, Pluto & The Astronauts, Topi Sorsakoski & Agents, Leningrad Cowboys. Hän on laulanut taustoja useissa eri yhteyksissä - Leningrad Cowboysien lisäksi mm. Laika & Cosmonautsien kanssa, Niko Ahvosen, Martti Servo ja Napanderin, Eternal Erection -yhtyeen ja viimeksi Marjo Leinosen Huff'n Puff orkesterin kanssa. Solistisia osuuksia Hatakka on laulanut The Fabulettes -yhtyeessä ja a cappella -duossa Spick&Span.


title: Mari Hatakka

text: Muita musiikkialan töitä Hatakka on tehnyt muun muassa Tiketin myyntijohtajana (2008–2012) ja Flow Festivalin markkinointipäällikkönä (2012–2013). Vuodesta 2014 hän on työskennellyt Lippupisteen johtotehtävissä.


title: Jyrki Parantainen

text: Jyrki Parantainen (s. 31. joulukuuta 1962, Tampere) on suomalainen valokuvaaja ja Aalto-yliopiston valokuvauksen professori.


title: Jyrki Parantainen

text: Hänen yksityisnäyttelyitään ovat olleet "Unelmia ja pettymyksiä" Amos Andersonin taidemuseossa 2006, "Horisontti" Galleria Heinossa 2008 ja "Maan ja taivaan väliltä" Galleria Heinossa 2012. Parantaisella on ollut näyttelyitä Suomen lisäksi myös Ruotsissa, Britanniassa, Italiassa, Islannissa, Tanskassa ja Saksassa. Hänen töitään oli mukana kiertonäyttelyssä "Personally – Photographs from The Helsinki School" 2005 eri puolilla Saksaa.


title: Jyrki Parantainen

text: Parantaisen esteettisesti korkeatasoisissa mutta usein rujoa todellisuutta kommentoivissa töissä näkyy Andrei Tarkovskin ja Anselm Kieferin vaikutus.


title: Jyrki Parantainen

text: Parantainen voitti Fotofinlandia-palkinnon 1989, ja Suomi-palkinto hänelle myönnettiin 1998.


title: Johannes Nyberg

text: Johannes Julius Nyberg (31. joulukuuta 1862 Nauvo – 13. syyskuuta 1931 Koski Tl) oli suomalainen maanviljelijä, maanviljelysneuvos ja kansanedustaja.


title: Johannes Nyberg

text: Nybergin vanhemmat olivat pehtori Johan Nyberg ja Gretha Sofia Gustafintytär. Hän kävi Turussa viisi vuotta lyseota ja suoritti Tuorlan maanviljelyskoulun kurssin.


title: Johannes Nyberg

text: Nyberg toimi tilanhoitajana Nauvossa vuoteen 1890 saakka ja sen jälkeen hän oli Koski Tl:ssä Koskenkartanon maatilan vuokraajana ja vuodesta 1912 tilanomistajana. Nyberg oli myös Kosken osuusmeijerin isännöitsijänä. Hän sai maanviljelysneuvoksen arvon 1920. Nyberg oli erityisesti tunnettu Ayrshire-karjan jalostajana.


title: Johannes Nyberg

text: Nyberg oli kokoomuksen kansanedustajana 1919–1924 edustaen Turun läänin eteläistä vaalipiiriä. Nyberg oli Koski Tl:n kuntakokouksen puheenjohtaja ja kunnanvaltuuston jäsen. Hän oli muun muassa Lounais-Suomen osuusteurastamon hallituksen puheenjohtaja ja Suomen Ayrshire-yhdistyksen puheenjohtaja.


title: Johannes Nyberg

text: Johannes Nyberg oli naimisissa vuodesta 1894 Maria Nauklerin kanssa.


title: Punapyrstöbulbuli

text: Punapyrstöbulbuli ("Criniger calurus") on bulbulien heimoon kuuluva varpuslintu.


title: Punapyrstöbulbuli

text: Punapyrstöbulbulia tavataan Afrikan länsi- ja keskiosissa. Lännessä sen levinneisyysalue ulottuu Guinea-Bissauhun, idässä Ugandaan ja etelässä Angolan pohjoisosiin. Sen on kuvattu olevan yleinen, ja sen kannankehitys on vakaa. Laji on luokiteltu elinvoimaiseksi.


title: Tesla Model S

text: Tesla Model S on Teslan vuodesta 2012 lähtien valmistama viisiovinen hatchback-korinen sähköautomalli. Se esiteltiin ensimmäisen kerran vuonna 2009 Frankfurtin autonäyttelyssä ja toimitukset Yhdysvalloissa alkoivat vuoden 2012 kesäkuussa.


title: Tesla Model S

text: Alun perin myynnissä oli vain takavetoinen versio, mutta nykyään auton saa myös nelivetoisena. Aluksi autoa oli saatavilla eri kokoisilla akuilla: 40, 60 ja 85 kilowattituntia. Pienimmästä akustosta luovuttiin ennen tuotantovaihetta. 85 kilowattitunnin versiosta oli eri tehoversioita: 85, P85 ja P85+. Syksyllä 2014 esiteltiin nelivetoiset versiot 60D, 85D ja tehokkain P85D. Keväällä 2015 60 korvattiin 70D:llä, 60D-versiosta luovuttiin jo aiemmin. Luku kertoo akun energiamäärän kilowattitunteina, P viittaa suorituskykyyn (engl. "performance") ja D kaksoismoottoriin (engl. "dual motor"). D-malleissa on sähkömoottori sekä etu- että taka-akselilla, joten auto on nelivetoinen. Auton kantama on versiosta riippuen 442–502 kilometriä. Pisin kantama on 85D-mallissa, mutta suurin nopeus (250 km/h), teho (700 hv) ja kiihtyvyys (0–100 km/h 3,3 s) ovat P85D-mallissa, jonka kantama toisaalta on toiseksi lyhin.


title: Tesla Model S

text: Syksyllä 2015 tuli saataville mahdollisuus päivittää (P)85D-malli suurempiakkuiseksi (P)90D-malliksi, ja keväällä 2016 luovuttiin 85-malleista kokonaan.


title: Tesla Model S

text: Vuonna 2016 julkistettiin malli P100D ja vuonna 2017 malli 100D.


title: Tesla Model S

text: Tesla Model S:n akusto koostuu 18650-kokoisista Panasonicin valmistamista litiumkennoista, joita 85 kilowattitunnin akussa on peräti 7108 kappaletta.


title: Tesla Model S

text: Lähes kaikkia auton toimintoja ohjataan kojelaudan keskellä olevasta 17-tuumaisesta kosketusnäytöstä, ja mekaanisia painikkeita on vain vähän. Näytön saa jaettua kahteen osaan, ja sen toiminnot ovat seuraavat: takakamera, media, puhelin, internet-selain, energiankulutuksen tiedot, kalenteri, auton tiedot ja asetukset. Auton mallitiedot saa painamalla Teslan logoa näytön yläreunassa. Auton akun varaus näytetään mobiililaitteiden tapaan näytön yläreunassa, ja sitä painamalla saa tarkemman tiedon akun toiminnasta ja siihen liittyviä asetuksia. Käyttöjärjestelmä muistuttaa hieman mobiililaitteiden käyttöjärjestelmää.


title: Tesla Model S

text: Auton tiedoista näkyvät seuraavat:


title: Tesla Model S

text:
Auton toimintaa saa kosketusnäytöstä muokattua seuraavin tavoin:
Avaimettoman käynnistyksen ajatus on viety Model S:ssä tavallista pidemmälle: mikäli avain on sisällä, auto ”käynnistyy” eli virrat menevät päälle jarrupoljinta painamalla ja auto lähtee liikkeelle, kun vaihdevivusta valitaan vaihde eteen tai taakse sekä painetaan kaasupoljinta. Erillistä käynnistyspainiketta siis ole. Tämän mahdollistaa se, ettei sähkömoottoria tarvitse varsinaisesti käynnistää. Ovenkahvat on piilotettu ovien sisälle, ja ne työntyvät ulos kun avain tulee tunnistimien alueelle. Lukitus aukeaa, kun kahvasta vedetään kevyesti. Ilman avainta lukitsematonta autoa lähestyttäessä kahvan saa ulos painamalla kevyesti kahvan takaosaa. Auto voidaan käynnistää myös etänä mobiilisovelluksella.


title: Tesla Model S

text: Kaikissa 26. heinäkuuta 2014 ja myöhemmin valmistetuissa Tesloissa on autopilottivarustus. Autossa on kolmet erilaiset anturit ja autopilotti, joka hyödyntää näitä antureita. Auto seuraa liikennettä, tien mutkia ja muita autoja myös sivuilla ja takana sekä tunnistaa nopeusrajoitukset. Auto ohjautuu itse tien mukaan ja pysyttelee kaistalla sekä ohjaa muiden autojen mukaan, mutta kuljettajan on kuitenkin hallittava autoa. Auto myös vaihtaa kaistaa vilkkuviikseä napauttamalla. Täysin itsenäisesti auto ei aja, sillä laki kieltää sen. Monet autonvalmistajat vaativat lain kumoamista siten, että autot voisivat toimia itsenäisesti. Teslassa on itsenäiselle ajolle tekninen valmius, ja se voidaan ottaa lain kumouduttua käyttöön ohjelmistopäivityksenä. Toukokuussa autolle 2016 tapahtui Yhdysvaltain Floridassa maailman ensimmäinen kuolonuhrin vaatinut onnettomuus autopilotilla ajettaessa. Syytä tutkitaan edelleen.


title: Tesla Model S

text: Auton anturit Autopilot 2.5 versiossa


title: Tesla Model S

text: Nykyiseen Tesla Model S:n järjestelmiin kuuluu sisäänrakennettu 16,5 kilowatin kolmivaihelatauslaite. UMC-kaapelilla maksimi latausnopeus on maksimissaan 11 kW (3 x 16A), jonka avulla voidaan kotitalousvoimavirtapistokkeesta ladata 55 kilometrin ajosuoritteeseen tarvittava varausmäärä tunnissa. Lisävarusteena on saatavilla seinälaturi Wall Charger, jolla voidaan ladata täydellä 16,5 kw:n teholla (80 kilometriä varausta tunnissa). Auton lataus suko- tai voimavirtapistokkeesta tapahtuu Universal Mobile Connector (UMC) -kaapelia käyttäen. Vakiovarusteisena kaapeli on varustettu maakohtaiselle kotitalousliitännälle, mutta valinnaisena on saatavana kaapeli, jonka sovitinkappaleen avulla lataus onnistuu myös muiden Euroopan maiden liitännöistä. Mukana tulee vakiona suko-adapteri ja punainen kolmivaihevoimavirta-adapteri.


title: Tesla Model S

text: Latausta varten Tesla Model S voidaan vakiovarusteisena kytkeä 230 V/16 A 1 -vaiheiseen, vakiopistoketta käyttävään verkkoliitäntään tai sinistä pistoketta käyttävään (L+N+PE, 6h) campingliitäntään. Lisäksi vakiolatauslaite voidaan kytkeä verkkoon punaisella 400 voltin voimavirtapistokkeella (3L+N+PE). Yleisellä latauspaikalla auton kytkentä tapahtuu latauspistoke Type 2:n avulla.


title: Tesla Model S

text: Akut voidaan ladata myös Tesla Supercharger -latauslaitteella, joka lataa 20 minuutissa 50 prosentin, 40 minuutissa 80 prosentin ja 75 minuutissa 100 prosentin varaustilan. Latausaseman teho on 135 kilowattia, jonka ansiosta latausaikaa on saatu lyhennettyä. Kun auto kytkettään Supercharger-järjestelmään, järjestelmä syöttää virtaa auton laturin ohi, suoraan akuille. Teslaan on saatavilla myös lisävarusteena CHAdeMO-adapteri, jolla voidaan pikaladata muilla kuin Teslan omilla Superchargereilla. CCS-adapteri on myös tulossa, minkä jälkeen Teslaa voidaan ladata kaikilla latausasemilla.


title: Tesla Model S

text: Latausrajaa voidaan säätää mobiilisovelluksella myös latauksen aikana.


title: Tesla Model S

text: Teslan toimintoja, kuten lämmitystä, ovien aukomista ja latausta voidaan etäohjata mobiilisovelluksella, joka on saatavilla Android ja iOS -laitteille. Sovelluksesta voidaan myös käynnistää Summon-toiminto jolla auto ajaa ilman kuljettajaa esim. ahtaasta tallista ulos. Mobiilisovelluksella voidaan myös käynnistää auto ilman avainta sekä lukita auto etänä ilman avainta.


title: Valkopartabulbuli

text: Valkopartabulbuli ("Criniger ndussumensis") on bulbulien heimoon kuuluva varpuslintu.


title: Valkopartabulbuli

text: Valkopartabulbulia tavataan Afrikan keskiosissa. Lajin populaation kokoa ei tiedetä, mutta kannan ei uskota olevan vaarallisen pieni, joten valkopartabulbuli on luokiteltu elinvoimaiseksi.


title: Gudvangan tunneli

text: Gudvangan tunneli () on Aurlandin kunnassa, Sognin ja Fjordanen läänissä, Norjassa sijaitseva maantietunneli. Tunneli yhdistää Gudvangenin kylän, Nærøyfjordin suulla, Undredalin laaksoon, ja on osa Eurooppatie E16:ta. Se on Norjan toiseksi pisin tietunneli 11 428 metrin pituudellaan. Se avattiin 17. joulukuuta 1991.


title: Gudvangan tunneli

text: 5. elokuuta 2013 tunnelissa ollut rekka syttyi palamaan, ja yli 70 ihmistä loukkaantui.


title: Laulubulbuli

text: Laulubulbuli ("Criniger olivaceus") on bulbulien heimoon kuuluva varpuslintu.


title: Laulubulbuli

text: Laulubulbulia tavataan Norsunluurannikolla, Ghanassa, Guineassa, Liberiassa ja Sierra Leonessa. Lajin kannaksi arvioidaan 100 000–500 000 yksilöä. Sen esiintymät ovat kuitenkin sirpaloitumassa ja kanta pienenemässä metsien häviämisen seurauksena, joten laji on luokiteltu vaarantuneeksi.


title: Laulubulbuli

text: Laulubulbuli elää luonnontilaisten alankometsien keskikerroksissa.


title: Arthur von Weissenberg

text: Arthur Emil von Weissenberg (25. tammikuuta 1863 Viipuri – 15. helmikuuta 1945 Helsinki) oli suomalainen hovioikeudenneuvos, sotaylioikeuden puheenjohtaja ja kansanedustaja.


title: Arthur von Weissenberg

text: Von Weissenbergin vanhemmat olivat prokuraattori Alexander Bernhard von Weissenberg ja Constance Maria Åkerman. Hän pääsi ylioppilaaksi 1881, suoritti yleisen oikeustutkinnon 1886 ja sai varatuomarin arvon 1889.


title: Arthur von Weissenberg

text: Uransa alussa von Weissenberg toimi asianajajana Viipurissa ja oli Viipurin raastuvanoikeuden ja maistraatin oikeusneuvosmiehenä. Hän oli Viipurin hovioikeudessa kanslistina 1895–1897, reistraattorina 1897–1898, ylimääräisenä viskaalina 1898, notaarina 1898–1900, varakanneviskaalina 1900–1901, asessorina 1901–1904 ja hovioikeudenneuvoksena 1904–1909. Viimeksi von Weissenberg toimi Ilomantsin tuomiokunnan tuomarina 1909–1920 ja sotaylioikeuden puheenjohtajana 1920–1933. Hän toimi myös valtiorikosylioikeuden puheenjohtajana.


title: Arthur von Weissenberg

text: Von Weissenberg oli aatelissäädyn edustajana mukana säätyvaltiopäivillä 1899. Hän oli sitten suomalaisen puolueen kansanedustajana 1914–1917 edustaen Kuopion läänin itäistä vaalipiiriä. Hän oli myös Joensuun kaupunginvaltuuston puheenjohtajana vuodesta 1917 ja toimi Viipurin rahatoimikamarin sihteerinä 1897-1898.


title: Arthur von Weissenberg

text: Arthur von Weissenberg oli naimisissa vuodesta 1896 taiteilija Ester Irene Kumlinin kanssa.


title: Ashley Zukerman

text: Ashley Zukerman (s. 1983 Santa Monica, Kalifornia) on yhdysvaltalainen näyttelijä, joka tunnetaan parhaiten roolistaan vanhempi konstaapeli Michael Sandrellinä australialaisessa TV-sarjassa "Rush".


title: Ashley Zukerman

text: Zukerman muutti kaksivuotiaana perheensä kanssa Melbourneen. Hän on opiskellut Melbournen Wesley Collegessa. Zukermanin ura alkoi hänen valmistuttuaan Victorian taidekorkeakoulusta vuonna 2006. Hän sai kriitikoiden ylistämän roolin Melbournen teatterissa esitetystä, Peter Evansin ohjaamasta "The History Boys" -näytelmästä. Hän esiintyi HBO:n sota-aiheisessa minisarjassa "", jonka ensi-ilta oli 14. maaliskuuta 2010. Lisäksi hän on näytellyt neljässä "Lowdown"-televisiosarjan jaksossa Dylan Huntina.


title: Ashley Zukerman

text: Zukerman esiintyi myös yhdysvaltalaisessa science fiction -sarjassa "Terra Nova" Lucas Taylorina.


title: Tummaselkäbulbuli

text: Tummaselkäbulbuli ("Alophoixus finschii") on bulbulien heimoon kuuluva varpuslintu.


title: Tummaselkäbulbuli

text: Tummaselkäbulbulia tavataan Bruneissa, Indonesiassa, Malesiassa ja Thaimaassa. Laji on vähenemässä metsien häviämisen seurauksena, ja se on luokiteltu silmälläpidettäväksi.


title: Sammakkobulbuli

text: Sammakkobulbuli ("Alophoixus flaveolus") on bulbulien heimoon kuuluva varpuslintu.


title: Sammakkobulbuli

text: Sammakkobulbulia tavataan Bangladeshissa, Bhutanissa, Kiinassa, Intiassa, Myanmarissa, Nepalissa ja Thaimaassa. Sen on kuvattu olevan yleinen suurimmassa osassa levinneisyysaluettaan, mutta Kiinan eteläosissa sen on kuvattu olevan harvinainen. Lajin kannankehitys on vakaa, ja se on luokiteltu elinvoimaiseksi.


title: Axel Cederberg

text: Cederbergin vanhemmat olivat pankinkomissaari Johan Cederberg ja Brita Karolina Sevonius. Hän pääsi ylioppilaaksi 1881, suoritti yleisen oikeustutkinnon 1886 ja sai varatuomarin arvon 1889.


title: Axel Cederberg

text: Uransa alussa Cederberg toimi asianajajana Vaasassa 1889–1896. Hän oli Vaasan hovioikeudessa kanslistina 1896, notaarina 1896–1902 ja varakanneviskaalina 1902–1903. Ensimmäisen sortokauden aikana Cederberg erotettiin virastaan 1903 valtiollisista syistä ja hän toimi asianajajana Vaasassa 1903–1906. Vuonna 1906 hän pääsi palaamaan virkaansa ja toimi sitten Vaasan hovioikeuden asessorina 1906–1914, hovioikeudenneuvoksena 1914–1927 ja hovioikeuden presidenttinä 1927–1933.


title: Axel Cederberg

text: Cederberg oli porvarissäädyn edustajana mukana säätyvaltiopäivillä 1904–1906. Hän oli sitten ruotsalaisen kansanpuolueen kansanedustajana 1907–1909 edustaen Vaasan läänin eteläistä vaalipiiriä. Hän oli myös Vaasan kaupunginvaltuuston puheenjohtajana ja Vaasan läänin eteläisen vaalipiirin keskuslautakunnan puheenjohtajana sekä osallistui kirkolliskokouksiin.


title: Axel Cederberg

text: Axel Cederberg oli naimisissa vuodesta 1920 Lempi Hilja Amanda Friskin kanssa.


title: Harmaaposkibulbuli

text: Harmaaposkibulbuli ("Alophoixus pallidus") on bulbulien heimoon kuuluva varpuslintu.


title: Harmaaposkibulbuli

text: Harmaaposkibulbulia tavataan Kambodžassa, Kiinassa, Laosissa, Myanmarissa, Thaimaassa ja Vietnamissa. Sen on kuvattu olevan yleinen suurimmassa osassa levinneisyysaluettaan, ja sen kannankehitys on vakaa. Laji on luokiteltu elinvoimaiseksi.


title: Harmaavatsabulbuli

text: Harmaavatsabulbuli ("Alophoixus ochraceus") on bulbulien heimoon kuuluva varpuslintu.


title: Harmaavatsabulbuli

text: Harmaavatsabulbulia tavataan Bruneissa, Kambodžassa, Indonesiassa, Malesiassa, Myanmarissa, Thaimaassa ja Vietnamissa. Lajin on kuvattu olevan paikallisesti yleinen suurimmassa osassa levinneisyysaluettaan ja erittäin yleinen Myanmarin eteläosissa. Sen kannankehitys on vakaa, ja se on luokiteltu elinvoimaiseksi.


title: Aleksanteri Koivisto

text: Aleksanteri Koivisto (sukunimi aik. "Märjenjärvi"; 23. toukokuuta 1863 Kuortane – 22. joulukuuta 1921 Kuortane) oli suomalainen maanviljelijä, valtiopäivämies ja kansanedustaja.


title: Aleksanteri Koivisto

text: Koiviston vanhemmat olivat talollinen Matts Märjenjärvi ja Kaisa Ylinen. Hän kävi kansakoulun ja toimi sitten maanviljelijänä Kuortaneella 1884–1921.


title: Aleksanteri Koivisto

text: Koivisto edusti talonpoikaissäätyä säätyvaltiopäivillä 1905–1906 ja hän oli suomalaisen puolueen ja joulukuusta 1918 alkaen kokoomuspuolueen kansanedustajana 1907–1921 edustaen Vaasan läänin itäistä vaalipiiriä. Hän kuoli kesken vaalikauden ja hänen seuraajakseen tuli kokoomuksen Oskari Heikinheimo.


title: Aleksanteri Koivisto

text: Koivisto toimi myös Kuortaneen kunnallislautakunnan esimiehenä ja kuntakokouksen sekä kunnanvaltuuston puheenjohtajana ja oli Kuortaneen kunnankirjuri ja rahastonhoitaja 1896–1911. Hän toimi lisäksi valtiorikosylioikeuden jäsenenä ja kuului Kansallis-Osake-Pankin hallintoneuvostoon.


title: Aleksanteri Koivisto

text: Aleksanteri Koivisto oli naimisissa vuodesta 1884 Kaisa Miina Koiviston kanssa.


title: Gintoki Sakata

text: Gintoki Sakata on fiktiivinen sankarihahmo anime/manga-sarjasta Gintama. Gintokin loi Hideaki Sorachi suunnitellessaan Gintama-mangaa vuonna 2003. Gintoki Sakata esiintyy myös lukuisissa videopeleissä.


title: Gintoki Sakata

text: Mestari Yoshida Shouyou löysi Gintokin veristen ruumiiden keskeltä tämän ollessa noin 4-vuotias. Hän päätti ottaa Gintokin oppipojakseen ja opettaa hänelle samurain tien. Kansei Purge -sisällissodan aikana hänen mestarinsa Shouyou pidätettiin. Hänet revittiin väkisin pois Gintokin luota ja hänen koulunsa poltettiin. Mestari Shouyou teloitettiin myöhemmin. Monta vuotta tämän jälkeen hän osallistui Joui-sotaan avaruusolioita vastaan, ja sai liikanimen Shiroyasha, joka tarkoittaa valkoista demonia. Hän olikin sodan aikana pysäyttämätön massamurhaaja. Gintoki katosi joksikin aikaa sodan jälkeen ja tapasi myöhemmin Otosen Edon hautausmaalla tämän rukoillessa edesmennyttä aviomiestään Terada Tatsugorouta. Otose näki Gintokin pahasti nälkiintyneenä ja likaisissa vaatteissa. Täten Otose päätti ruokkia Gintokia, minkä jälkeen Gintoki teki Teradan puolesta lupauksen, että suojelisi Otosea niin kauan kunnes hän lopulta kuolisi vanhuuteen. Näin ollen Gintokista tuli Otosen henkivartija ja hän sai yöpymis-sijan Otosen kapakan yläkerrasta. Siellä hän alkoi tehdä sekatöitä maksaakseen Otoselle vuokraa ja näin ollen perusti myöhemmin yorozuya-yhteisön Kaguran ja Shinpachin kanssa. Tästä itse tarinan juoni alkaa.


title: Gintoki Sakata

text: Gintoki Sakatalla on hopeiset (tai valkoisen siniharmaat), kiharat hiukset. Hänellä on verenpunaiset silmät, jotka näyttävät miltei aina väsyneiltä ja surullisilta. Tämän sanotaan johtuvan hänen lapsuudenaikaisista traumoistaan. Hän on keholtaan hyvin lihaksikas. Hän yleensä pukeutuu aaltokuvioiseen kimonoon, josta onkin tullut hänen tavaramerkkinsä. Koska Edossa on nykyisin miekkakielto, Gintoki pitää oikean miekan sijasta mukanaan Lake Toya -nimistä puumiekkaa eli bokkenia. Hätätapauksessa hänellä on myös oikea dragon trail -niminen katana, mutta hän käyttää sitä vain ehdottomissa hätätapauksissa säästyäkseen verenvuodatukselta.


title: Gintoki Sakata

text: Gintoki Sakata on hyvin lapsellinen ja vitsailee kaiken aikaa. Sodan ajan traumoista huolimatta hänen huumorintajunsa on aina kuin pienellä lapsella. Hän tykkää syödä paljon sokeripitoisia ruokia ja juo runsaasti mansikkamaitoa, sekä alkoholia. Hän ottaa asioita harvemmin tosissaan, mutta kuolemanvaarallisen tapauksen tullessa eteen hänet voi saattaa raivon valtaan. Gintoki Sakata on lapsellisuudestaan huolimatta hyvin viisas ja opettaa erilaisia opetuksia sarjan muille hahmoille sekä ohjelman katsojille. Hän käyttääkin aikaansa runsaasti ihmisten auttamiseen hädässä, hänen ollessaan sekatyöläinen. Hänen avuliaisuutensa takia koko Edo oppii vähitellen rakastamaan häntä. Gintoki Sakata myös rikkoo neljättä seinää jatkuvasti sarjan aikana.


title: Gintoki Sakata

text: Gintoki Sakata on miltei voittamaton meikkailussa. Hän on myös ihmiskehoonsa nähden äärimmäisen kestävä. Häneltä voi vaikka rikkoa luut ja hän pystyy siitä huolimatta jatkamaan taistelua kuin mitään ei olisi tapahtunutkaan. Hänellä on myös kyky leikata ja jopa purra poikki toisten miekkoja ilmalennosta. Gintoki on myös hyvä potkimaan, ja Thick Burst on hänen kuuluisa potku iskunsa.


title: Räkättibulbuli

text: Räkättibulbuli ("Alophoixus bres") on bulbulien heimoon kuuluva varpuslintu.


title: Räkättibulbuli

text: Räkättibulbulia tavataan Bruneissa, Indonesiassa, Malesiassa, Myanmarissa, Filippiineillä ja Thaimaassa. Lajin on kuvattu olevan yleinen tai hyvin yleinen suurimmassa osassa levinneisyysaluettaan, ja sen kannankehitys on vakaa. Se on luokiteltu elinvoimaiseksi.


title: Tuhkapääbulbuli

text: Tuhkapääbulbuli ("Alophoixus phaeocephalus") on bulbulien heimoon kuuluva varpuslintu.


title: Tuhkapääbulbuli

text: Tuhkapääbulbulia tavataan Bruneissa, Indonesiassa, Malesiassa, Myanmarissa ja Thaimaassa. Lajin on kuvattu olevan melko yleinen tai yleinen koko levinneisyysalueellaan, ja sen kannankehitys on vakaa. Se on luokiteltu elinvoimaiseksi.


title: Ferdinand von Wright (poliitikko)

text: Ferdinand von Wright (1. kesäkuuta 1863 Leppävirta – 2. kesäkuuta 1930 Kirkkonummi) oli suomalainen toimitusjohtaja, kauppaneuvos, valtiopäivämies ja kansanedustaja.


title: Ferdinand von Wright (poliitikko)

text: Von Wrightin vanhemmat olivat kanavanhoitaja Julius von Wright ja Paulina Vilhelmina Lindeberg. Hän pääsi ylioppilaaksi 1881, valmistui filosofian kandidaatiksi 1884 ja suoritti lainopin opintoja 1885–1887.


title: Ferdinand von Wright (poliitikko)

text: Uransa alussa von Wright toimi lehtimiehenä 1882–1888 (Kuopion Sanomat, Nya Pressen, Päivän Uutiset). Hän oli Arthur Borgströmin voinvientiliikkeen osakkaana Hangossa vuodesta 1889 alkaen ja toimi maatalouskoneita ja maataloustarvikkeita myyneen Oy Agrosin johtajana 1893–1899 ja toimitusjohtajana 1899–1918. Von Wright oli kauppa- ja teollisuuskomission jäsen 1918–1919, kauppa- ja teollisuushallituksen vt. ylijohtaja 1919 ja valtionrautateiden ylireviisori 1919–1921. Von Wright sai kauppaneuvoksen arvon 1922.


title: Ferdinand von Wright (poliitikko)

text: Von Wright oli aatelissäädyn edustajana mukana säätyvaltiopäivillä 1900 ja 1904–1906. Hän oli sitten ruotsalaisen kansanpuolueen kansanedustajana 1922–1924 edustaen Uudenmaan läänin vaalipiiriä. Hän oli myös Hangon kaupunginvaltuuston puheenjohtajana ja Helsingin kaupunginvaltuutettuna. Lisäksi von Wright oli muun muassa Suomen elintarpeiden tuontikunnan hallintoneuvoston, Suomen messut -osuuskunnan ja Suomen metsästäjäliiton puheenjohtajana.


title: Ferdinand von Wright (poliitikko)

text: Von Wright omisti vuodesta 1916 Kirkkonummella Abramsbyn kartanon ja hän omisti myös Danskarbyn kartanon 1916–1921.


title: Ferdinand von Wright (poliitikko)

text: Ferdinand von Wright oli naimisissa kaksi kertaa:


title: Ferdinand von Wright (poliitikko)

text: Yritysjohtaja Tor von Wright (1891–1962) oli Ferdinand von Wrightin poika. Tor von Wrightin poika oli puolestaan filosofi Georg Henrik von Wright. Muita Ferdinand von Wrightin poikia olivat jääkärieversti, Suomen metalliteollisuusyhdistyksen toimitusjohtaja Gunnar von Wright ja jääkärimajuri Sven von Wright.


title: Bobby (vuoden 1973 elokuva)

text: Bobby on vuonna 1973 ilmestynyt intialainen Bollywood-elokuva, jonka ohjasi Raj Kapoor. Päärooleja näyttelevät Kapoorin poika Rishi Kapoor ensimmäisessä pääroolissaan ja Dimple Kapadia ensimmäisessä elokuvassaan.


title: Bobby (vuoden 1973 elokuva)

text: "Bobby" oli vuoden eniten tuottanut Bollywood-elokuva ja 1970-luvun toiseksi eniten tuottanut elokuva "Sholayn" jälkeen.


title: Wikimapia

text: Wikimapia on vapaasti muokattava karttapalvelu, jossa käyttäjät voivat lisätä ja kuvailla maantieteellisiä kohteita. Palvelussa on yli 22 928 900 erilaista paikkaa ja se toimii CC BY-SA -lisenssin alla. Wikimapialla on omat kartta- ja satelliittikuvat, mutta käyttäjän on mahdollista käyttää myös Googlen, Bingin, HEREn, OpenStreetMapin tai Yahoo!n karttoja. Wikimapian perustivat vuonna 2006 kaksi venäläistä yrittäjää, Alexandre Koriakine ja Evgeniy Saveliev.


title: Anders Forsberg

text: Anders Eusebius Forsberg (14. syyskuuta 1864 Brändö – 8. elokuuta 1937 Brändö) oli suomalainen maanviljelijä ja kansanedustaja (1924–1930).


title: Anders Forsberg

text: Forsbergin vanhemmat olivat maanviljelijä Karl Johan Andersson ja Greta Stina Mattsdotter. Forsberg kävi vain kahdeksan kuukautta pienten lasten koulua. Hän toimi maanviljelijänä ja kalastajana Brändössä ja teki myös puusepäntöitä talvikausina 1882–1895.


title: Anders Forsberg

text: Forsberg toimi ruotsalaisen kansanpuolueen matkapuhuja vuonna 1906 ja oli Pohjanmaan ruotsalaisen maanviljelysseuran kalastusneuvoja 1908–1919 sekä kalansäilyketehtaan johtaja Kristiinassa 1920–1921.


title: Anders Forsberg

text: Forsberg oli RKP:n kansanedustaja 1924–1930 edustaen Turun läänin eteläistä vaalipiiriä. Hän oli presidentin valitsijamies vuoden 1925 vaalissa ja edustaja Ahvenanmaan maakuntapäivillä. Vuonna 1929 Forsberg toimi eduskunnan ikäpuhemiehenä.


title: Anders Forsberg

text: Forsberg oli vuodesta 1889 naimisissa Ida Kristina Eriksdotterin kanssa.


title: Muscat (rypälelajike)

text: Muscat on viinirypälelajike, josta tehdään etenkin makeita kuohuviinejä ja makeita valkoisia jälkiruokaviinejä. Muscat-viineissä on aromikas ja kukkainen maku. Tunnetuimpia Muscat-viinejä on piemontelainen Moscato d’Asti -kuohuviini. Muscat-lajikkeista arvostetuin on Muscat Blanc à Petits Grains, jota viljellään muun muassa Alsacessa, Piemontessa ja Loiren laaksossa.


title: Gantofta

text: Gantofta on taajama Helsingborgin kunnassa Etelä-Ruotsissa. Se sijaitsee Skånen läänissä ja Skånen maakunnassa. Vuoden 2010 lopussa taajamassa oli 1 338 asukasta.


title: Gantofta

text: Pääosa taajamasta sijaitsee entisen Kvistoftan pitäjän alueella, mutta osia kuuluu myös Bårslövin ja Rausin pitäjiin. Gantoftassa toimii partiolippukunta, elintarvikeliike ja pizzeria sekä noin 300 oppilaan koulu.


title: Gantofta

text: Gantoftasta etelään sijaitsevassa kanjonissa on erityinen muinaisjäännös, Gantoftan hiomauurrekallio. Kallionseinämä on täynnä säännöllisiä ihmisen tekemiä uurteita, joiden ikä on epäselvä. Uurteitten on ehdotettu syntyneen kivikaudelta modernille ajalle.


title: Zinfandel

text: Zinfandel (Italiassa Primitivo, Kroatiassa Crljenak Kastelanski) on viinirypälelajike, jota viljellään eniten Kaliforniassa Yhdysvalloissa. Se on Yhdysvaltojen toiseksi eniten viljelty lajike Cabernet Sauvignonin jälkeen. Zinfandel on kotoisin Kroatiasta, ja se on identtinen sikäläisen "Crljenak Kastelanski" -lajikkeen kanssa. Zinfandelista tehdään tummaa ja vahvaa punaviiniä ja "blush"-roseeviiniä. Zinfandelissa maistuu marjaisuus, mustikka ja karhunvatukka sekä kuivatut hedelmät. Hapokkuutta on kohtalaisesti, ja alkoholipitoisuus on korkea.


title: Zinfandel

text: Italiassa "Primitivo"-rypälelajiketta viljellään eteläisillä Apulian, Campanian ja Basilicatan alueilla. Rypälettä viljellään Italiassa 122 neliökilometrin alueella. Se on Apulian alueen päärypälelajike: sitä käytetään 96 prosentissa alueen viineistä.


title: Zinfandel

text: Primitivo-rypäleestä tehdään kolmea laatuviiniä:


title: Zinfandel

text: "Primitivo di Manduria DOC" on vahva, vähintään 13,5-prosenttinen punaviini, jota tuotetaan Apuliassa vuosittain noin 10 miljoonaa litraa. Viini tehdään pääosin (minimi 85 %) tai pelkästään Primitivo-rypäleestä.


title: Zinfandel

text: "Primitivo di Manduria Dolce Naturale DOCG" on apulialainen, melko harvinainen punaviini, jota tehdään vain Primitivo-rypäleestä. Sitä viljellään 19 hehtaarin alueella. Vuosituotanto on 67 000 litraa (vuonna 2014).


title: Zinfandel

text: Apulialainen "Gioia del Colle DOC" voi olla puna-, rosee-, valko- tai jälkiruokaviiniä. Puna- ja roseeviineissä on 50–100 prosenttia Primitivo-rypälettä.


title: Mamnoon Hussain

text: Mamnoon Hussain (; s. 1940) on pakistanilainen liikemies ja poliitikko. Karachista kotoisin oleva, hallitsevaan Pakistanin muslimiliitto -puolueeseen (PML-N) kuuluva Hussain valittiin Pakistanin 12. presidentiksi heinäkuun 2013 lopulla. Hän otti tehtävän vastaan syyskuussa. Hussain on pääministeri Nawaz Sharifin liittolainen.


title: Ronehamn

text: Ronehamn on pientaajama Gotlannin kunnassa ja Gotlannin läänissä. Ronehamn sijaitsee Gotlannin saarimaakunnan kaakkoisosassa. Vuoden 2010 lopussa pientaajamassa oli 85 asukasta.


title: Ronehamn

text: Ronehamn sijaitsee entisen Ronen pitäjän alueella. Pientaajama koostuu pienestä yhdyskunnasta, kalasatamasta ja pienvene- sekä vierasvenesatamasta. Satamasta etelään on uimapaikka ja retkeilyalue. Hieman etelämpänä sijaitsee Ålarven luonnonsuojelualue.


title: Ronehamn

text: Ympäristössä sijaitsee monipuolisesti kulttuuriperintöä pronssikautisten kiviröykkiöiden ja hiomauurrekivien muodossa. Tunnetuimpia röykkiöitä on eräs Pohjolan suurimmista pronssikauden röykkiöhaudoista, Uggarde rojr.


title: Kansalliskoira

text: Kansalliskoira on tietyn valtion tai osa-alueen kansalliseksi symboliksi valittu koirarotu.


title: Kansalliskoira

text: Kokonaisen valtion kansalliskoiraksi on yleensä poikkeuksetta valittu kyseisen maan alkuperäisrotu, jotta se edustaisi mahdollisimman hyvin kyseistä maata, sen historiaa ja kulttuuria. Esimerkiksi alkuperäinen maatiaisrotu suomenpystykorva on ollut perinteisesti tärkeä osa suomalaista maalaiselämää.


title: Kansalliskoira

text: Toisin kuin valtioilla, joidenkin osavaltioiden, prefektuurien tai muiden vastaavien paikallisalueiden kansalliskoirina on toisinaan myös vierasperäisiä rotuja. Tämä saattaa johtua osittain siitä, ettei kyseisillä alueilla ole omaa alkuperäisrotua ja jostain syystä tietty ulkomaalainen rotu koetaan sopivammaksi symboliksi kuin esimerkiksi saman maan muiden alueiden koirarodut. Vieraperäinen kansallisrotu on lisäksi toisinaan vaikuttanut alueen historiassa, kuten hallitsijoiden lemmikkinä tai mainittu alueeseen liittyvissä kulttuuriteoksissa.


title: Kansalliskoira

text: Esimerkiksi saksalainen tanskandoggi on valittu Pennsylvanian kansallisroduksi siksi, koska osavaltion perustajalla William Pennillä oli kyseisen rodun edustaja. Kansas taas on ehdottanut mahdolliseksi tulevaksi kansalliskoiraksi skotlantilaista cairnterrieriä, koska Wizard of Oz -elokuvassa näytellyt koira oli tämänrotuinen.


title: Kansalliskoira

text: Kaikilla valtioilla ei ole omaa kansalliskoiraa, eikä kaikissa kielissä käsitettä edes tunneta. Esimerkiksi englannin kielessä sana aiheuttaa paljon sekaannusta, koska sillä viitataan toisinaan myös "alkuperäisrotuun" ("Native Breed" tai harvemmin "National Breed"). Lisäksi mm. Ruotsilla on virallisesti monta kansalliskoiraa ("national hund"), ja Kiinassa esimerkiksi chongqinginkoirasta käytetään nimitystä "national dog", vaikkei se ole maan virallinen kansallisrotu. Unkarissa käsitettä "national breed" käytetään usein kuvaamaan unkarilaisia rotuja pulista, pumista ja komondorista mudiin, kopoon ja kuvasziin huolimatta siitä, että maalla on erikseen virallisena kansallisrotuna unkarinvizsla.


title: Gewürztraminer

text: Gewürztraminer on viinirypälelajike. Se on väriltään tummanpunainen, mutta siitä tehdään valkoviinejä, jotka ovat hyvin voimakkaan keltaisen värisiä ja aromiltaan voimakkaan kukkaisia. Gewürztraminer viihtyy viileillä alueilla, ja sitä tuotetaan muun muassa Saksassa, Itävallassa, Itä-Euroopassa, Espanjan viileimmillä vuoristoseuduilla ja Alsacessa, jossa siitä tehdään puolikuivia tai puolimakeita valkoviinejä. Israelissa jäädytetyistä Gewürztraminer-rypäleistä tehdään makeaa viiniä.Gewürztraminer on kotoisin Alppien juurelta Etelä-Tirolista Tramin an der Weinstraßesta, missä se tunnetaan nimellä Traminer. Gewürztramineria nautitaan usein esimerkiksi itämaisen ruoan, munsterjuuston tai hanhenmaksan kanssa.


title: Uimahypyt kesäolympialaisissa 2004 – miesten 3 metrin ponnahduslauta

text: Miesten 3 metrin ponnahduslautahypyt Ateenan olympialaisissa kilpailtiin 23. – 24. elokuuta 2004.


text: Kilpailu jakautui kolmeen vaiheeseen: karsintakierrokseen, välierään ja finaaliin. Karsintoihin osallistui 32 hyppääjää, joista parhaimmisto eteni välierään. Parhaat karsinnan ja välierän yhteistuloksen tehneet naiset selviytyivät loppukilpailuun. Siinä finaalihyppyjen kanssa laskettiin yhteen aiemmat välierähypyt, ja yhteispistemäärät määräsivät loppusijoitukset.


text: Karsinta- ja finaalikierroksella kilpailijoiden oli hypättävä yksi kierrehyppy, yksi hyppy eteenpäin, yksi taaksepäin, yksi sisäänpäin ja yksi ulospäin sekä yksi vapaavalintainen hyppy. Välierässä hypyt valittiin samoista ryhmistä, mutta kuudetta, vapaavalintaista hyppyä ei siinä hypätty.


text:
Karsintaan osallistui 32 hyppääjää, jotka hyppäsivät kukin viisi hyppyä. Heistä 18 parasta etenivät välierään.
Kilpailijat hyppäsivät kukin viisi hyppyä.
Välierästä selvinneet miehet hyppäsivät finaalissa viisi hyppyä.


title: Pinot Gris

text: Pinot Gris on viinirypälelajike, josta tehdään valkoviiniä. Pinot Gris -viinit tunnetaan erityisen täyteläisinä, ja niitä voidaan juoda jopa aterioilla kuten punaviinejä. Rypäleiden värissä on aina harmaata; muuten väri vaihtelee punertavasta rusehtavaan. Pinot Grisiä viljellään erityisesti Ranskan Alsacessa, missä siitä voidaan tehdä kuivia, puolikuivia tai makeita valkoviinejä, jotka ovat hyvin aromikkaita ja hedelmäisiä. Viineissä on paljon alkoholia ja kohtuullisesti hapokkuutta. Italiassa lajike tunnetaan nimellä Pinot Grigio ja Saksassa nimillä Grauburgunder ja Ruländer. Pinot Grisiä viljellään nykyisin myös Yhdysvaltojen pohjoisosissa ja muualla Euroopan ulkopuolella viileillä viljelyalueilla.


title: Carl Joachim Hambro

text:
Carl Joachim Hambro (5. tammikuuta 1885 Bergen, Norja - 15. joulukuuta 1964 Oslo, Norja) oli norjalainen oikeistopoliitikko ja -johtaja sekä sanomalehtimies. Suurkäräjien puheenjohtajana hän toimi 1926-1945. Norjan akatemian jäsen hän oli vuodesta 1953 alkaen ja
Norjan Nobel-komitean jäsenenä hän toimi 1940-1963.


title: Carl Joachim Hambro

text:
Hambo työskenteli Morgenbladet-lehden toimittajana 1905-1913 ja sen päätoimittajana 1913-1920.
Hänen poliittinen uransa lähti nousuun vuonna 1908, kun hänet valittiin konservatiivisen Høyre-puolueen paikallisjaoston hallitukseen. Suurkäräjillä hän aloitti vuonna 1919. Kansallisen tason poliitikko hänestä tuli puolueen puheenjohtajuuden myötä 1928. Puheenjohtajuutta kesti vuoteen 1934 ja uudestaan 1945-1954. Kansainliiton presidenttinä Hambro toimi vuodet 1939 – 1946.


title: Carl Joachim Hambro

text: Hambolla oli merkittävä rooli huhtikuussa 1940, kun hän oli järjestelemässä Suurkäräjien ja kuninkaallisen perheen paon Lontooseen. Sodan jälkeen hän toimi muun muassa Norjan edustajana YK:n yleiskokouksissa 1945-1956.


title: Tesjoki

text: Tesjoki () on kylä ja taajama Loviisan Ruotsinpyhtäällä. Vuoden 2016 lopussa taajamassa oli 900 asukasta. Postinumeroalueella 07955 Tesjoki on puolestaan 1 220 asukasta (31.12.2009).


title: Tesjoki

text: Tesjoki sijaitsee Loviisan keskustaajamasta itään. Loviisan ja Ruotsinpyhtään välinen kuntaraja kulki jonkin verran Tesjoen länsipuolella ennen vuonna 2010 tehtyä kuntaliitosta. Liikenteellisesti Tesjoki sijaitsee valtatie 7:n varrella Taasianjoesta länteen olevalla alueella. Tesjoella ei ole taajaman liikennemerkkejä, mutta pienemmässä Ruotsinpyhtään kirkonkylässä on.


title: Iowa Wild

text: Iowa Wild on AHL-liigassa pelaava yhdysvaltalainen jääkiekkoseura ja NHL-seura Minnesota Wildin farmijoukkue. Sen kotipaikka on Des Moines Iowassa. Seura tunnettiin aikaisemmin nimellä Houston Aeros.


title: Federico Peluso

text: Federico Peluso on italialainen jalkapalloilija, joka edustaa Italian Serie A:ssa pelaavaa Juventusta.


title: Federico Peluso

text:
Peliso aloitti uransa lapsena ASD Petriana nimisessä joukkueessa, mutta siirtyi Lazioon jo juniorina.
Vuonna 2001 liittyi Pro Vercelli, jossa hän pelasi 3 täyttä kautta. Vuoden 2004 kesällä hän liittyi Ternanaan kahdeksi kaudeksi, kunnes hänet osti AlbinoLeffe. Toisella kaudellaan AlbinoLeffessä Pelusolla oli vaikeuksia mahtua joukkueen pelaavaan kokoonpanoon, ja tammikuussa 2009, siirtyi pelaamaan Atalantaan, josta toiseensuuntaan siirtyi Karamoko Cissé


title: Federico Peluso

text: 8. Maaliskuuta vuonna 2009, Peluso teki Serie A debyyttinsä, kun Atalanta pelasi AC Milania vastaan. 25. lokakuuta, teki Peluso ensimmäisen maalinsa Parmaa vastaan.


title: Federico Peluso

text: Vuoden 2013 alussa, Peluso siirtyi Juventukseen lainalle 6 kuukaudeksi. Kesäkuussa 2013 Juventus käytti optionsa Pelusosta, ja osti tämän pysyvästi joukkueeseensa n. 4,8 miljoonan euron hinnalla. Peluso allekirjoitti neljän vuoden sopimuksen.


title: Federico Peluso

text:
10. Elokuuta 2012, Italian manageri Cesare Prandelli kutsui Peluson (kuten myös Andrea Consiglin, Manolo Gabbiadinin ja Ezequiel Schelotton) mukaan Italian jalkapallomaajoukkueen kokoonpanoon. 5 päivää myöhemmin, Peluso teki maajoukkuedebyyttinsä ottelussa Englantia vastaan, jonka Italia hävisi.
Ensimmäisen maaottelumaalinsa Peluso teki 11. syyskuuta, kun Italia kohtasi Maltan


title: Trans-Alaskan öljyputki

text: Trans-Alaskan öljyputki on 1 288 kilometriä pitkä öljyputki Prudhoe Bayn ja Valdezin välillä. Se rakennettiin vuosien 1975 ja 1977 välillä vuoden 1973 öljykriisin jälkeen. Kuljetusputken lisäksi systeemi sisältää satoja kilometrejä syöttöputkia ja 12 pumppuasemaa.


title: Trans-Alaskan öljyputki

text: Öljyputken rakentaminen oli teknisesti haastavaa alueen arktisten olosuhteiden vuoksi. Sen rakentamiseen osallistui yhteensä yli 70 000 työntekijää, ja hanke maksoi yli kahdeksan miljardia dollaria.


title: Trans-Alaskan öljyputki

text: Putken öljy tulee useista lähteistä, kuten Prudhoe Bayn, Kuparukin, Alpinen, Endicottin ja Libertyn öljykentiltä. Putki kuljetti vuonna 2008 keskimäärin noin 110 000 kuutiota raakaöljyä päivässä, putken teoreettinen maksimikapasiteetti olisi noin 340 000 kuutiota päivässä. Suurimmillaan putken kapasiteetti oli vuonna 1988, jolloin päiväkapasiteetti oli 323 000 kuutiota. Öljyn matka ensimmäiseltä pumppuasemalta Valdeziin kestää keskimäärin hieman alle 12 vuorokautta, eli keskinopeus on noin kuusi kilometriä tunnissa.


title: Venäjän ortodoksinen kirkko Suomessa

text: Venäjän ortodoksinen kirkko Suomessa käsittää seitsemän venäjänkielistä seurakuntaa, jotka toimivat Moskovan patriarkaatin eli Venäjän kirkon suorassa alaisuudessa erillään Suomen ortodoksisesta kirkosta, joka puolestaan on Konstantinopolin ekumeenisen patriarkaatin alainen. Kirkot ovat toimineet Suomessa erillään vuodesta 1926 lähtien. Virallisen Suomen edustuston Moskovan patriarkaatti avasi Helsinkiin vuonna 1999. Edustuston johtajana toimii rovasti Viktor Lioutik.


title: Venäjän ortodoksinen kirkko Suomessa

text: Suomen venäjänkieliset ortodoksit irtaantuivat Suomen ortodoksisesta kirkosta 1920-luvulla. Suurimpana syynä oli, että Suomen ortodoksinen kirkko erosi itsenäistymisen myötä Moskovan patriarkaatin alaisuudesta, johon venäjänkieliset edelleen halusivat kuulua. Osasyynä hajaantumiseen oli myös ns. ajanlaskukiista, joka koski siirtymistä juliaanisesta kalenterista uuteen gregoriaaniseen ajanlaskuun. Ensimmäinen venäläinen seurakunta aloitti toimintansa vuonna 1926 Viipurissa. Vuosina 1931–1945 Suomen seurakunnat olivat Pariisissa vaikuttaneen Konstantinopolin patriarkaatin alaisen Länsi-Euroopan eksarkin metropoliitta Evlogin alaisuudessa.


title: Venäjän ortodoksinen kirkko Suomessa

text: Suomen ortodoksinen kirkko pitää vielä nykyäänkin toisen patriarkaatin toimintaa maassa ortodoksisen kanonisen perinteen vastaisena.


title: Venäjän ortodoksinen kirkko Suomessa

text: Vanhimmat Suomessa toimivista Venäjän ortodoksisen kirkon seurakunnista ovat vuonna 1926 perustettu Ortodoksinen Pokrovan seurakunta, joka alun perin toimi Viipurissa nimellä "Yksityinen kreikkalais-katolinen yhdyskunta" sekä vuotta myöhemmin Suomen ortodoksisesta kirkosta eronnut Pyhän Nikolauksen seurakunta Helsingissä. Helsingin lisäksi seurakuntia toimii Porissa, Sastamalassa, Tampereella ja Turussa. Tampereen Spaso-Preobrazenskaja -yhteisöä lukuun ottamatta jokaisella seurakunnalla on myös oma kirkko tai rukoushuone.


title: Venäjän ortodoksinen kirkko Suomessa

text: Seurakuntien jäsenet ovat nykyään suurimmaksi osaksi venäläisiä maahanmuuttajia. Jäsenmäärältään suurin on Pyhän Nikolauksen seurakunta, jolla jäseniä on noin 2 200. Se on suunnitellut rakentavansa uuden kirkon Helsingin Itäkeskukseen kulttuurikeskus Stoan viereen, mutta rakennustyöt eivät ole toistaiseksi käynnistyneet muun muassa rahoituksen puutteen johdosta.


title: Prudhoe Bayn öljykenttä

text: Prudhoe Bayn öljykenttä on suuri öljykenttä Alaskan North Slopen hallintoalueella. Se on Pohjois-Amerikan ja samalla Yhdysvaltojen suurin öljykenttä 86 418 hehtaarin pinta-alallaan. Se sisälsi alun perin arviolta noin 25 miljardia barrelia öljyä. Kenttää operoi BP ja sen rakentamiseen on investoitu yli 25 miljardia dollaria (luku sisältää myös Trans-Alaskan öljyputken rakennuskustannukset).


title: Prudhoe Bayn öljykenttä

text: Tuotanto kentällä aloitettiin vuonna 1977 ja öljyntuotannon huippu saavutettiin vuonna 1988, jolloin se oli 240 000 kuutiota päivässä.


title: Prudhoe Bayn öljykenttä

text: Öljykentän öljy on triaskautisessa hiekkakivessä. Öljyä sisältävä kerros oli alun perin joissain kohdissa jopa 180 metriä paksu, nykyisin keskiarvoisesti vain 18 metriä. Huokoisen kiven yläpuolella oleva öljyä läpäisemätön kivikerros on 2 700 metrin syvyydessä.


title: Luettelo Bahrainin lentoyhtiöistä

text: Tämä on luettelo lentoyhtiöistä, jotka operoivat tai ovat operoineet Bahrainissa.


title: Luettelo Bangladeshin lentoyhtiöistä

text: Tämä on luettelo lentoyhtiöistä, jotka operoivat tai ovat operoineet Bangladeshissa.


title: Kolin kylä

text: Koli on noin 250 vakituisen asukkaan kylä Lieksassa Pielisen länsirannalla. Matkaa Ukko-Kolille on kolme kilometriä.


title: Kolin kylä

text: Kylässä on useita matkailualan yrittäjiä, mutta myös maa- ja metsätalous on edelleen hyvin edustettuna.


title: Kolin kylä

text: Kolilla on PKO:n omistama kyläkauppa Sale Koli, jossa on muun muassa asiamiesposti, lääkekaappi sekä käteisennostomahdollisuus. Kyläkeskuksessa sijaitsee Taide- ja kulttuurikeskus Kolin Ryynäsen ja Kolin Kotiseutumuseon muodostama perinnemiljöö. Kolin Ryynänen toimii myös taiteilijaresidenssinä.


title: Kolin kylä

text: Lisäksi kylässä on Kolin kirkko, seurojentalo sekä Kolin Kulmakivi, jossa on matkamuistomyymälä Karelia Shop, Karelia Expertin matkailuinfo ja näyttelytiloja. Keskustan tuntumassa on myös Kolin peruskoulu kirjastoineen sekä ryhmäperhepäiväkoti.


title: Kolin kylä

text: Joensuusta Kolille on matkaa 75 km, Lieksasta 90 km (talvella Kolin jäätietä pitkin 45 km) ja Juuasta 40 km. Kimppataksi kulkee välillä Koli-Ahmovaara-Joensuu-Ahmovaara-Koli sekä Koli-Juuka-Koli


title: Kolin kylä

text: Kesäisin Pielisellä Kolin ja Lieksan välillä liikennöi autolautta. Talvisin Kolin ja Vuonislahden välillä kulkee Kolin jäätie, joka on Euroopan sisävesien pisin jäätie. Se lyhentää Kolin ja Lieksan välistä matkaa kymmenillä kilometreillä.


title: Lakiasuonvuoren kalliomaalaukset

text: Lakiasuonvuoren kalliomaalaukset sijaitsevat Lakiasuon, joka on kuvineen tai kuivatun järven pohjaa, länsipuolella olevassa kalliojyrkänteessä Kouvolassa Kymenlaaksossa. Kalliomaalauksen, joka ajoitetaan kivikaudelle, löysi Timo Miettinen vuonna 1985.


title: Lakiasuonvuoren kalliomaalaukset

text: Kalliomaalaus sijaitsee nykyään metsässä, mikä on poikkeuksellista Suomessa. Seudulla on ollut järvi, mutta se on kuivunut tai kuivattu pois. Tilalla on kostea metsä ja suoalue. Etelä-Suomessa järvien pinnat olivat paljon nykyistä korkeammalla, jolloin koko alue järven peittämänä. Maalaukset lienevät siltä ajalta.


title: Lakiasuonvuoren kalliomaalaukset

text: Kalliojyrkänne sijaitsee Hyyryn kylän lähellä Lakiasuon ja Koipian järven länsipuolella. Maalaukselle pääsee kulkemalla alueen läpi kulkevaa metsätietä pitkin. Maalausten editse kulkee Veteloja.


title: Lakiasuonvuoren kalliomaalaukset

text: Rapakiveä oleva kallio on pitkä ja korkea. Maalauskenttiä on kaksi, jotka aukeavat itään tai koilliseen. Maalauskenttien etäisyys on 10−20 metriä.


title: Lakiasuonvuoren kalliomaalaukset

text: Osa havaitsee kalliossa valtavat kasvonpuolikkaat, aivan kuin ne katsoisivat kulkijaa kallion sivua pitkin puoliksi kallion takana piilossa. Kasvot olisivat usean metrin korkuiset. Toisesta suunnasta katsoen voidaan havaita toisetkin kasvot. (valokuva). Tällaisia kallioita kutsutaan antropomorfisiksi.


title: Lakiasuonvuoren kalliomaalaukset

text: Maalausalueen keskeltä kulkee suuri halkeama, jonka kummallakin puolella on maalauksia. Ne on maalattu 0,80−2,1 metrin korkeudelle maanpinnasta ja maalauskentillä on leveyttä 4,5 metriä. Kenttien välimatka on yli 10 metriä. Kuviot ovat kuluneita ja hahmottuvat kalliosta heikosti.


title: Lakiasuonvuoren kalliomaalaukset

text: Vasemmalla puolella halkeamaa eli eteläpäässä olevat kuviot ovat kuluneet tai pyyhkiytyneet lähes kokonaan pois. Ainoa lähes varmasti tunnistettava kuvio on noin 60 senttimetriä pitkä ihmishahmo ja tämän vierellä mahdollisesti pieni täyteisesti maalattu eläinhahmo, ehkä hirvi. Kauempana näistä vasemmalla erottuu heikosti suurikokoinen hirvi.


title: Lakiasuonvuoren kalliomaalaukset

text: Tämä on oikeanpuolinen eli pohjoisempi kuvakenttä, joka on suurempi, mutta pahoin haalistunut. Keskeinen kuvio on ääriviivoilla hahmoteltu hirvi, jonka pituus on 77 senttimetriä. Hirven jalat ovat hävinneet. Sen alla on kuvioiden katkelmia, jotka voivat esittää 41 senttimetriä pitkää koukkupolvista ihmistä ja osittain erottuvana kaarena 63 senttimetriä pitkää venekuviota tai hirvensarvea. Hirven takana saattaa olla vielä ihmishahmo.


title: Lakiasuonvuoren kalliomaalaukset

text: Timo Miettinen on ajoittanut maalauksen aikaan, jolloin Saimaasta virtasi vedet Suomenlahteen Väliväylän ja Kymijoen kautta. Silloin maalaus olisi tehty 3 800 eaa. eli muutama sata vuotta ennen Vuoksen puhkeamisen.


title: Rock’n Vantaa

text: Rock’n Vantaa on Vantaan kaupunginmuseon tutkimushanke (2011–2014), joka tähtää vuonna 2014 avautuvaan rockaiheiseen näyttelyyn. Näyttelyn käsikirjoituksen pohjaksi on kerätty aineistoa vantaalaisesta nuorisobänditoiminnasta ja rockelämästä 1960-luvulta tähän päivään. Lähihistorian ja tämän päivän ilmiöiden dokumentointi ovat olennainen osa-alue museoiden toimintaa 2010-luvulla.


title: Rock’n Vantaa

text: Rock’n Vantaa -hankkeessa on haastateltu ammattimuusikoita, harrastuksenaan soittavia, taustavaikuttajia sekä festari- ja keikkayleisöä. Lähtökohtana on ollut, että haastateltujen henkilöiden nuoruusvuodet ja bänditoiminnan alku olisi tapahtunut Vantaalla tai Helsingin maalaiskunnassa. Haastateltuja on ollut yli 100. Rockaiheista aineistoa on kerätty myös havainnoimalla vantaalaisia rockfestareita ja -keikkoja sekä erilaisia treenitiloja. Aineistonkeruussa on tehty yhteistyötä Helsingin yliopiston kanssa.


title: Rock’n Vantaa

text: Tärkeitä teemoja ovat olleet yhteistyö, vuorovaikutus ja yleisön osallistuminen. Yhtenä kohderyhmänä ovat olleet nuoret. Vantaalaisen Vaskivuoren koulun medialinja on tehnyt näyttelyyn dokumentteja oman koulunsa bänditoiminnasta. Vernissan animaatioasema ja Vantaan kaupungin nuorisopalveluiden kädentaitopaja ovat toteuttaneet yhteistyössä fiktiivisiä nukkeanimaatioita, joissa nuoret ovat tulkinneet vantaalaista rockhistoriaa omista lähtökohdistaan käsin. Inspiraationlähteinä käsikirjoituksessa ovat olleet museolta saadut lehtileikkeet, rokkarihaastattelut ja valokuvat. Ensimmäinen animaatio, "Korson Kapina 1965", julkaistiin tammikuussa 2013 ja toinen, "Länsimäki 1985", toukokuussa 2013. Trilogian kolmas osa valmistuu 2014.


title: Rock’n Vantaa

text: Näyttely on avoinna yleisölle Tikkurilan vanhalla asemalla toukokuusta joulukuuhun 2014. Rock’n Vantaa -näyttelyn avajaisten yhteyteen on suunnitteilla rockkonsertti, joka järjestetään yhteistyössä Vantaan kaupungin tapahtuma- ja kaupunkikulttuuripalveluiden kanssa kaupunkijuhlien aikana.


title: Purjeliskokalat

text: Purjeliskokalat (Alepisauridae) on auloppikaloihin kuuluva heimo. Heimon lajeja tavataan kaikista lämpimistä ja lauhkeista valtameristä.


title: Purjeliskokalat

text: Purjeliskokaloihin kuuluvien lajien määrä vaihtelee lähteittäin. Suppeimman määritelmän mukaan heimoon kuuluu 1 suku ja 2 lajia. Lajit ovat purjeliskokala ("Alepisaurus ferox") ja pohjanpurjeliskokala ("A. brevirostris"). Eräät lähteet lukevat heimoon myös naskalileuat (Omosudidae) ja keihäskalat (Anotopteridae).


title: Purjeliskokalat

text: Purjeliskokalat ovat pitkäomaisia ja hoikkia kaloja. Lajeista suurempi purjeliskokala voi saavuttaa 215 cm:n pituuden ja pienempi pohjanpurjeliskokala kasvaa surimmillaan noin metrin mittaiseksi. Tunnusomaisin piirre on lähes koko ruumiin mittainen ja hyvin korkea purjemainen selkäevä, jonka takana on pieni rasvaevä. Pyrstöevä on voimakkaasti haarautunut ja vatsaevät ovat rintaeviä pidemmät. Suu on suuri ja suussa on muutama kookas torahammas ja useita pienempiä hampaita. Purjeliskokaloilla ei ole uimarakkoa. Väritykseltään heimon kalat ovat hohtavansinisiä selästä ja hopeanharmaita vatsasta. Evät ovat sinertävän mustat. Purjeliskokalalajit ovat hermafrodiitteja eli samalla yksilöllä on sekä koiraan että naaraan sukupuolielimet.


title: Purjeliskokalat

text: Purjeliskokalalajeja tavataan Atlantin, Välimeren, Intian valtameren ja Tyynenmeren lämpimissä ja lauhkeissa vesissä. Niitä tavataan niin lähellä meren pintaa kuin aina 1 800 metrin syvyydessäkin. Purjeliskokalat ovat ahnaita petoja, joiden ravintoa ovat pääjalkaiset, kuten mustekalat, salpat, äyriäiset ja toiset kalat.


title: Oktroi

text: Oktroi eli valtalupa (, myöntäminen < , lupa) tarkoittaa hallituksen tai viranomaisen myöntämää lupaa tietyn toiminnan (varsinkin kaupallisen) harjoittamiseen. Luvan voi saada yksityinen ihminen, yhteisö tai yhdyskunta. Suomessa nimitystä käytettiin Venäjän vallan aikana määräyksestä, jonka nojalla senaatin jäsenet saivat toimia tehtävissään. Tällainen valtuutus eli virkamääräys annettiin kolmeksi vuodeksi kerrallaan.


title: Oktroi

text: Ranskassa oktroi oli historiallinen kunnallinen kaupunkitulli, jota kannettiin kunnan asukkaiden kulutettaviksi tuoduista tavaroista.


title: Oktroi

text: "Oktroitu valtiosääntö" tarkoittaa sellaista säännöstöä, jonka nojalla valtionpäämies luovuttaa osan hänelle kuuluvasta vallasta kansalle tai eduskunnalle. Valtionpäämies saattaa siis valtiosäännön voimaan yksipuolisesti ilman, että kansanedustuslaitos voisi siihen vaikuttaa. Tällaisia valtiosääntöjä oli käytössä 1800-luvun ensimmäisellä puoliskolla siirryttäessä itsevaltiudesta (absolutismista) perustuslailliseen valtioon.


title: Chris Morris

text: Chris Morris voi viitata seuraaviin henkilöihin:


title: Amerikansisilialaiset

text: Amerikansisilialaiset (, , ) ovat amerikanitalialaisia, joiden juuret ovat Sisiliassa.


title: Damned Damned Damned

text: Damned Damned Damned on The Damnedin debyyttialbumi vuodelta 1977. Se sisältää yhtyeen myöhemmästä tyylistä poiketen punk-musiikkia ja on ensimmäinen brittiläinen punk-tyylinen albumi. Jotkut kappaleista ovat varsin lyhyitä, kuten "Stab Your Back" (kesto 1:03) ja "Fish" (1:38). "I Feel Alright" on cover The Stooges-yhtyeen kappaleesta. Albumia pidetään yhtenä tärkeimmistä punk-levytyksistä.


title: Damned Damned Damned

text: Kaikki kappaleet säveltänyt Brian James, ellei toisin mainita.


title: Kokura

text: Kokura on kaupunki Japanissa ja sijaitsee Kyushulla. Sitä vastaan suunniteltiin atomipommihyökkäys 9. elokuuta 1945. Kokuran yllä vallinneen huonon säätilan vuoksi kohteeksi valikoitiin lopulta Nagasaki.


title: Kokura

text:
Koska Kokuran kaupunki oli atomihyökkäyksen kohteeksi valittuna, sitä vastaan oli ehdottomasti kielletty tekemästä pommituksia konventionaalisin asein. Tästä syystä kaupunki säilyi sodan loppuun vaurioitumatta toisessa maailmansodassa. Syy atomimaaliksi valikoitumiseen oli ollut siellä sijaitseva ase- ja ammustarviketeollisuus.
Vuonna 1963 Kokura yhdistyi neljän muun kaupungin kanssa Kitakyūshū:ksi. Huippunopea San'yō Shinkansen -linja kulkee kaupungin halki, käsittäen myös Kokuran aseman.


title: Palvelualojen Työnantajat Palta

text: Palvelualojen työnantajat PALTA ry (lyhyesti Palta) on palvelualoja edustava elinkeino- ja työmarkkinajärjestö. Palta aloitti toimintansa 1. tammikuuta 2011, kun Erityispalvelujen Työnantajaliitto, Liikenne- ja Erityisalojen Työnantajat, Palvelualojen Toimialaliitto sekä Tieto- ja tekniikka-alojen työnantajaliitto TIKLI yhdistyivät.


title: Palvelualojen Työnantajat Palta

text: Paltan hallituksen puheenjohtaja on Teknologian Tutkimuskeskus VTT Oy:n toimitusjohtaja Antti Vasara ja toimitusjohtajana on 1. maaliskuuta 2018 alkaen toiminut varatuomari Tuomas Aarto. Palta on Elinkeinoelämän keskusliitto EK:n toiseksi suurin jäsenliitto ja sen toimisto sijaitsee Helsingissä Eteläranta 10:ssä.


title: Palvelualojen Työnantajat Palta

text: Paltan tehtävänä on edistää palveluyritysten kilpailukykyä ja kasvua vahvistamalla alan toimintaedellytyksiä sekä toimimalla palvelujen aktiivisena puolestapuhujana. Järjestö neuvottelee yli puolet Suomen kaikista työehtosopimuksista (noin 150 kappaletta) yhteensä yli 40 palkansaajajärjestön kanssa.


title: Palvelualojen Työnantajat Palta

text: Paltalla on noin 2100 jäsenyritystä tai -yhteisöä, jotka toimivat logistiikan, informaation ja viestinnän, huollon ja kunnossapidon, yritys- ja asiantuntijapalvelujen, hallinnon ja tukipalvelujen sekä viihteen ja virkistyksen toimialoilla. Palta vastaa myös finanssialan työmarkkinatoiminnasta. Yhteensä Paltan jäsenet työllistävät noin 190 000 työntekijää Suomessa. Paltan suurimpia jäseniä ovat muun muassa Are, Destia, Elisa, Eltel Networks, Empower, Finnair, Kansaneläkelaitos, Posti, Securitas, Swissport Finland, Telia Finland ja VR, mutta sen jäseninä on myös suuri joukko pienempiä yrityksiä eri toimialoilta.


title: Palvelualojen Työnantajat Palta

text: Palta haluaa profiloitua digitaalisten palvelujen kehittämisen ja hallitun työn murroksen puolestapuhujana. Paltan visiona on uuden työn edelläkävijyys. Liiton vuosien 2016-2020 strategia pohjautuu kolmeen painopistealueeseen, jotka ovat:


title: Vuoden helsinkiläisurheilija

text: Vuoden helsinkiläisurheilija on Helsingin kaupungin vuodesta 1964 lähtien jakama tunnustuspalkinto. Se myönnetään ansioituneelle helsinkiläiselle urheilijalle vuosittain 12. kesäkuuta järjestettävänä Helsinki-päivänä.


title: Vuoden helsinkiläisurheilija

text: Vuoden helsinkiläisurheilijan lisäksi palkitaan myös vuoden urheiluseura, valmentaja sekä nuori helsinkiläisurheilija. Palkintojen saajat valitsee Helsingin kaupunginhallituksen asettama 13-henkinen urheilupalkintotoimikunta.


title: Porin Vuoden urheilija

text: Porin Vuoden urheilija on vuonna 1965 perustetun Porin Urheilutoimittajain kerhon jakama palkinto Porin parhaalle urheilijalle. Valinnan suorittavat kerhon jäsenet ja se myönnetään vuosittain tammikuussa. Vuoden urheilijan lisäksi valitaan myös Vuoden nuori urheilija.


title: Set List: Greatest Songs 2006–2007

text: DVD:


title: Il trionfo di Ercole

text: Il trionfo di Ercole (, suomalaisessa videolevityksessä "Voittamaton Herkules", muita nimiä "Herkuleksen riemuvoitto", "Herkuleksen triumfi") on vuonna 1964 valmistunut italialais-ranskalainen seikkailuelokuva. Tyylilajiltaan mytologia-aiheista peplumia edustavan elokuvan on ohjannut Alberto De Martino. Sen sankaria Herkulesta esittää yhdysvaltalainen kehonrakentaja Dan Vadis.


title: Il trionfo di Ercole

text: Mykeneen kuninkaan veljenpoika Milo murhauttaa setänsä ja anastaa vallan äitinsä, noita Pasifaën avulla. Apuun kutsutaan Herkules, joka voitettuaan turnajaiset rakastuu Milon serkkuun Ateen. Milo kaappaa Aten ja syyttää teosta kapinallispäällikkö Eurystheusta. Raivostunut Herkules surmaa Eurystheuksen, minkä johdosta Zeus riistää sankarilta hänen voimansa. Herkules saa ne takaisin pelastaessaan rakastettunsa Milon määräämältä teloitukselta. Kapinalliset valtaavat kuninkaanpalatsin ja Milo pakenee äitinsä luokse Ate vankinaan. Lopuksi Herkules pelastaa Aten ja Milo ja Pasifaë saavat surmansa.


title: Il trionfo di Ercole

text: "Il trionfo di Ercole" on kohtalaisen sujuva ja viihdyttävä peplum-elokuva. Sen visuaalisiin oivalluksiin kuuluvat Milon kullanväriset ja kaljupäiset käskyläiset. Dan Vadis on lihaksikas, notkea ja hieman poikamainen toimintasankari. Elokuva on kuvattu Cromoscope-laajakangastekniikalla Eastmancolor-väreissä Incir De Paolisin studiolla sekä Tor Caldaran rantamaisemissa.


title: Il trionfo di Ercole

text: Elokuva on saatavilla ranskalaisten Editions Fabbrin ja Studio Canalin erinomaisena DVD-julkaisuna, joka sisältää vain ranskankielisen ääniraidan. Saksalainen DVD on kuvanlaadultaan hyvä, mutta alkuperäistä huomattavasti lyhyempi. Yhdysvaltalainen Trimarkin julkaisu on laadultaan heikko.


title: Matti Franssila

text: Matti Franssila (23. kesäkuuta 1905 Rauma – 31. lokakuuta 1976 Helsinki) oli suomalainen mikroklimatologi, joka toimi Ilmatieteen laitoksen johtajana (professorin arvolla) vuosina 1952–1970. Hän tutki mikro- ja maatalousmeteorologiaa. Hän selvitti muun muassa hallailmiötä vuonna 1936 valmistuneessa väitöskirjassaan. Häntä pyydettiin selvittämään myös Lokan tekojärven ja mahdollisten ydinvoimaloiden meteorologisia vaikutuksia.


title: Matti Franssila

text: Franssila valmistui filosofian kandidaatiksi vuonna 1929 ja tuli samana vuonna Meteorologisen keskuslaitoksen palvelukseen. Hän oli laitoksen sääosaston johtajana vuosina 1945–1953 ja koko laitoksen johtajana vuosina 1953–1970. Franssila oli myös Helsingin yliopiston dosentti vuosina 1940–1971 sekä Kauppakorkeakoulun ja Teknillisen korkeakoulun opettaja. Hän oli Suomalaisen Tiedeakatemian jäsen.


title: Kazanin Jumalanäidin katedraali

text: Kazanin Jumalanäidin katedraali voi viitata seuraaviin Venäjällä sijaitseviin kirkkoihin:


title: Johan Christopher Frenckell (1789–1844)

text: Johan Christopher Frenckell (22. kesäkuuta 1789 Turku – 16. huhtikuuta 1844 Helsinki) oli suomalainen kirjapainaja, kirjankustantaja ja paperitehtailija. Hän oli vuodesta 1814 isänsä yhtiötoveri yritysnimellä J. C. Frenckell & Poika. Hän laajensi kirjapainon toiminnan Helsinkiin ja kustansi muun muassa Kalevalan ja muita Suomalaisen Kirjallisuuden Seuran ensimmäisiä julkaisuja.


title: Johan Christopher Frenckell (1789–1844)

text: Frenckellin vanhemmat olivat kirjapainaja ja kirjankustantaja Johan Christopher Frenckell vanhempi ja ja Margareta Elisabet Björman. Hän pääsi ylioppilaaksi Turussa 1804. Frenckell oli vuodesta 1814 yhtiömiehenä isänsä kirjapaino- ja kirjakauppaliikkeessä ja yliopiston kirjanpainajana vuodesta 1825. Turun palon 1827 jälkeen Frenckell muutti Helsinkiin ja siirsi myös yritystoimntansa sinne. Jo Turun kaudella hän perusti Suomen ensimmäisen kirjasinvalimon 1823. Hän kustansi Suomalaisen kirjallisuuden Seuran ensimmäiset julkaisut. Hän omisti Turun lähellä Auran pitäjän Järvenojalta Kakskerran Mölnbyhyn vuonna 1820 siirretyn paperitehtaan sekä vuodesta 1832 Tampereella paperitehtaan, jossa vuonna 1841 käynnistyi Suomen ensimmäinen paperikone.


title: Johan Christopher Frenckell (1789–1844)

text: Frenckell oli naimisissa vuodesta 1815 Amalia Ulrika Tillmanin (k. 1844) kanssa. Heidän poikiaan olivat turkulainen kirjakauppias, filosofian maisteri Johan Christopher Frenckell (1819–1856, kauppaneuvos Frans Wilhelm Frenckell, aateloituna vuodesta 1868 von Frenckell (1821–1878) ja valtiokonttorin ylitirehtööri Otto Reinhold Frenckell (1823–1880).


title: Johan Christopher Frenckell (1719–1779)

text: Johan Christopher Frenckell (1719–1779) oli suomalainen kirjapainaja, syntyään saksalainen. Hän muutti Suomeen Turkuun 1744 Turun akatemian kirjanpainajaksi.


title: Johan Christopher Frenckell (1719–1779)

text: Frenckell polveutui saksalaisesta talonpoikaissuvusta, joka oli asunut 1600-luvun keskivaiheilta lähtien Erfurtin kaupungin läheisyydessä. Frenckell kouluttautui kirjanpainajaksi Erfurtissa Johann David Jungnicolin kirjapainossa ja hänet otettiin paikallisen kirjanpainajien ammattikunnan jäseneksi 1740. Frenckell muutti Erfurtista Turkuun 1743 ja pääsi työhön Johan Kämpen hoitamaan Turun akatemian kirjapainoon. Vuonna 1750 Turun akatemian kirjapainon osti ruotsalainen kirjanpainaja Jakob Merckell jolla oli ennestään kirjapaino Tukholmassa. Frenckell pääsi 1756 Merckellin omistaman painon faktoriksi ja vuonna 1758 hänestä tuli Merckellin yhtiökumppani. Merckellin kuoltua 1763 Turun kirjapaino siirtyi Frenckellin yksin omistamaksi.


title: Johan Christopher Frenckell (1719–1779)

text: Frenckell oli naimisissa Johan Kämpen tytärpuolen Else Maria Leijerin kanssa. Heidän poikansa oli kirjanpainaja, kirjankustantaja Johan Christopher Frenckell (1757–1818).


title: Sjonhemin kirkko

text: Sjonhemin kirkko () on kirkkorakennus Sjonhemissä Gotlannissa Ruotsissa. Se on Visbyn hiippakuntaan kuuluvan Vängen seurakunnan seurakuntakirkko. Kirkon vanhin osa on 1200-luvulla rakennettu torni.


title: Rachel Roberts

text: Rachel Roberts voi tarkoittaa ainakin seuraavia:


title: U. A. Käkönen

text: Uljas Antero Käkönen (29. kesäkuuta 1906 Kaukola – 25. toukokuuta 1975) oli suomalainen yleisesikuntaeversti


title: U. A. Käkönen

text: Käkösen vanhemmat olivat Antti Käkönen ja Maria Niemi. Hän pääsi ylioppilaaksi Viipurin klassillisesta lyseosta 1926. Hän kävi kadettikoulun 1929–1930 ja sotakorkeakoulun yleisen osaston 1937–1939.


title: U. A. Käkönen

text: Käkönen palveli Karjalan rykmentissä nuorempana upseerina 1927–1929 ja 1930–1936 sekä adjutanttina ja komppanianpäällikkönä 1936–1937.


title: U. A. Käkönen

text: Käkönen toimi Suomen sotilasasiamiehen apulaisena Moskovassa 1939 ja uudelleen välirauhan aikana 1940–1941.


title: U. A. Käkönen

text: Jatkosodan aikana Käkönen toimi muun muassa VI armeijakunnan tiedustelu-upseerina ja päämajan Tiedusteluosasto 1:n päällikkönä. Jatkosodan jälkeen everstiluutnantti Käkönen oli järjestämässä Neuvostoliittoon kohdistunutta salaista radiotiedustelua ja puhelinkuuntelua yhdessä Reino Hallamaan ja Hannes Vehniäisen kanssa.


title: U. A. Käkönen

text: Käkönen pidätettiin 1945 asekätkentäjutun yhteydessä ja hän sai 12 kuukauden vankeustuomion. Käkönen joutui olemaan tutkintavankeudessa 2 vuotta 7 kuukautta. Vapauduttuaan Käkönen oli muun muassa Porin sotilaspiirin päällikkönä 1955–1960 ja viimeksi Hämeen sotilasläänin komentajana 1960–1963. Erottuaan vakinaisesta palveluksesta Käkönen asui Helsingissä ja kirjoitti useita muistelmateoksia.


title: Kazanin Jumalanäidin ikoni

text: Kazanin Jumalanäiti () tai Kazanin Theotokos eli "Kazanin Jumalansynnyttäjä" on Venäjän ortodoksisen kirkon merkittävimpiä ikonityyppejä. Kuva esittää Kazanin kaupungin suojelijaa Neitsyt Mariaa. Kazanin jumalanäidin ikonia pidettiin vuosisatojen ajan koko Venäjän suojelijana eli palladionina. Ikonin tunnetuin kappale, pieni, 22,5 × 27,5 cm:n kokoinen ikoni varastettiin vuonna 1904 ja ilmeisesti tuhottiin.


title: Kazanin Jumalanäidin ikoni

text: Nykyään Kazanin Jumalanäiti on Venäjällä suosittu häälahja. Ikoni yhditetään usein venäläiseen nationalismiin .


title: Kazanin Jumalanäidin ikoni

text: Tradition mukaan ikoni saapui Venäjälle Konstantinopolista 1400-luvun alussa. Tataarien piiritettyä ja poltettua Kazanin kaupungin vuonna 1438 se joutui kadoksiin, kunnes ikoni jälleen löytyi 1500-luvun jälkipuoliskolla. Matrona Onutshina -nimisen kymmenvuotiaan tytön kerrotaan löytäneen ikonin tulipalossa tuhoutuneen Kazanin kaupungin raunioista 8. heinäkuuta 1579. Ikonin olinpaikan oli hänelle kertonut Neitsyt Maria ilmestyksessä. Ikonia säilytettiin sen löytöpaikan päälle myöhemmin rakennetussa luostarissa. Kazanin Jumaläidistä tehtiin useita kopioita, joita oli nähtävissä muun muassa Moskovan, Pietarin sekä Jaroslavin kaupungeissa.


title: Kazanin Jumalanäidin ikoni

text: Alkuperäisenä pidetty Kazanin Jumalanäidin ikoni varastettiin sitä säilyttäneen luostarin kirkosta 29. kesäkuuta 1904. Varkaat ja ikonin kultaiset jalokiviupotuksin koristellut kehykset löydettiin muutamaa vuotta myöhemmin, mutta itse kuva jäi kadoksiin. Osa varkaista väitti sen olevan poltettu ja yksi kertoi sen olevan kaukaisessa siperialaisessa luostarissa. Poliisi ei kuitenkaan jatkanut ikonin jäljittämistä, koska se piti mahdollisesti löydettävän kuvan aitouden varmistamista mahdottomana.


title: Kazanin Jumalanäidin ikoni

text: Kazanin Jumalanäidin ikonille on Venäjällä pyhitetty useita kirkkoja ja katedraaleja, muun muassa Pietarissa ja Moskovassa sijaitsevat Kazanin Jumalanäidin katedraalit. Suomessa ikonille on pyhitetty Järvenpään ja Loviisan ortodoksiset kirkot sekä Porin venäläinen ortodoksikirkko. Luovutettujen alueiden kirkoista Terijoen ortodoksinen kirkko on myös pyhitetty Kazanin Jumalanäidin ikonille.


title: Kosovo Eurovision laulukilpailussa

text: Kosovo ei ole koskaan osallistunut Eurovision laulukilpailuun. Kosovon televisioyhtiö RTK on hakenut EBU:n jäsenyyttä, mutta Kosovoa ei ole vielä hyväksytty täydeksi EBU:n jäseneksi.


title: Kosovo Eurovision laulukilpailussa

text: Kosovon itsenäisyysjulistuksen jälkeen vuonna 2008, sen yleisradioyhtiön Radio Televizioni i Kosovës (RTK) halusi osallistua vuoden 2009 Eurovision laulukilpailun. Kosovo on vain osittain tunnustettu valtio ja saadakseen EBU:n täysjäsenyyden valtion on oltava YK:n jäsen. EBU ja RTK allekirjoittivat yhteistyösopimuksen, jossa EBU tukee RTK:n jäsenyyttä. Vuodesta 2013 lähtien RTK:lla on ollut tarkkailijan asema EBU:ssa. Kosovo osallistui vuonna 2011 Eurovision nuorten tanssijoiden kilpailuun.


title: Johan Christopher Frenckell (1757–1818)

text: Johan Christopher Frenckell (7. elokuuta 1757 Turku – 19. lokakuuta 1818 Turku) oli suomalainen kirjanpainaja. Hän oli vuodesta 1786 Turun akatemian kirjanpainaja ja toimi myös kirjankustantajana ja kirjakauppiaana. Hän omisti Aurassa Järvenojan paperitehtaan ja Kaarinassa Yli-Lemun tilan.


title: Johan Christopher Frenckell (1757–1818)

text: Hän oli keskimmäinen kolmesta Johan Christopher Frenckellistä. Hänen isänsä Johan Christopher Frenckell (1719–1779) oli ensimmäinen kirjapainoalalla toiminut Frenckell, ja hänen poikansa Johan Christopher Frenckell (1789–1844) laajensi toimintaa edelleen.


title: Johan Christopher Frenckell (1757–1818)

text: Frenckell kävi Turun katedraalikoulua ja pääsi ylioppilaaksi 1772. Hän valmistui Turun akatemiasta filosofian maisteriksi 1778. Frenckell toimi kirjanpainajana Turussa vuodesta 1785 alkaen ja Turun akatemian kirjanpainajana vuodesta 1786. Hän perusti 1789 Frenckellin kirjakaupan Turkuun ja toimi lisäksi kirjankustantajana. Frenckell sai myös erioikeuden julkaista Suomen virallisia sanomalehtiä. Hän omisti vuodesta 1794 Turun lähellä Auran pitäjässä sijainneen, lumppupaperia valmistaneen Järvenojan paperitehtaan.


title: Johan Christopher Frenckell (1757–1818)

text: Frenckell oli naimisissa vuodesta 1786 Margareta Elisabet Björmanin (k. 1822) kanssa.


title: Johan Christopher Frenckell

text: Johan Christopher Frenckell tarkoittaa seuraavia kolmea henkilöä:


title: Philippe d’Orléans

text: Louis Philippe Albert d’Orléans, Pariisin kreivi (24. elokuuta 1838 Pariisi – 8. syyskuuta 1894 Stow House, Twickenham, Middlesex, Iso-Britannia) oli Ranskan kuningas Ludvig Filipin pojanpoika ja tämän kuoltua vuodesta 1850 Orléans-suvun päämies ja orleanistien tukema kruununtavoittelija. Bourbonien suvun päähaaran sammuttua vuonna 1883 myös pääosa legitimisteistä siirtyi tukemaan häntä.


title: Philippe d’Orléans

text: Philippen vanhemmat olivat kuningas Ludvig Filipin vanhin poika, kruununprinssi ja Orléansin herttua Ferdinand Filip sekä Helena von Mecklenburg-Schwerin. Isänsä kuoltua tapaturmaisesti vuonna 1842 hänestä tuli nelivuotiaana Ranskan kruununprinssi. Häntä varten luotiin uusi Pariisin kreivin arvo. Kun Ludvig Filip helmikuun vallankumouksen seurauksena joutui luopumaan kruunusta 24. helmikuuta 1848, 9-vuotiaan kruununprinssin äiti yritti saada edustajainkamarin julistamaan hänet kuninkaaksi. André Dupin ja Odilon Barrot tukivat ajatusta, mutta se kaatui tasavaltalaisten vastustukseen ja nuori kruununprinssi joutui seuraamaan muuta kuningasperhettä maanpakoon. Hän varttui osin Englannissa, osin äitinsä luona Eisenachissa.


title: Philippe d’Orléans

text: Philippe matkusteli nuorena paljon ja julkaisi 1861 Lähi-itää kuvaavan matkakertomuksen "Damas et le Liban". Yhdessä veljensä Chartresin herttua Robertin kanssa hän osallistui 1861–1862 vapaaehtoisena Yhdysvaltain sisällissotaan Pohjoisvaltioiden puolella ja toimi kenraali George B. McClellanin adjutanttina sekä palveli tämän esikunnassa kapteenin arvoisena. Hän osallistui muun muassa Yorktownin piiritykseen sekä Williamsburgin, Fair Oaksin ja Gaines Millin taisteluihin, mutta erosi palveluksesta Ranskan ja Yhdysvaltojen suhteiden huononnuttua Meksikon-kysymyksen vuoksi. Philippe palasi Englantiin, jossa hän meni 1864 naimisiin serkkunsa herttuatar Isabelle d’Orléans-Montpensierin kanssa. He saivat kaksi poikaa ja neljä tytärtä.


title: Philippe d’Orléans

text: Ranskan–Saksan sodan sytyttyä vuonna 1870 Philippe tarjoutui palvelemaan Ranskan armeijassa, mutta Ranskan lainsäätäjäkunta hylkäsi ehdotuksen. Toisen keisarikunnan kukistuttua määräykset Orléansien maastakarkotuksesta vanhenivat ja hän palasi takaisin Ranskaan yksityishenkilönä. Rojalistit olivat tuolloin saaneet enemmistön vastaperustetun kolmannen tasavallan kansalliskokoukseen ja monarkian palauttamisen suurimpana esteenä oli kuningasmielisten sisäinen jako Bourbonien ja Orléansien tukijoihin. Koska Bourbon-suvun päämies, Chambordin kreivi Henri oli vanha ja lapseton, orleanistitkin olisivat voineet tukea hänen kuninkuuttaan väliaikaisena ratkaisuna. Ongelmaksi muodostui Chambordin jyrkkä vanhoillisuus, joka vieroitti hänet omatkin kannattajansa. Sovun merkeissä Philippe vieraili 5. elokuuta 1873 Chambordin luona Frohsdorfissa ja tunnusti tämän oikeuden Ranskan kruunuun. Näin syntynyt liitto orleanistien ja legitimistien välillä ei kuitenkaan riittänyt nostamaan Chambordia kuninkaaksi, sillä tämä asetti jälleen mahdottomia ehtoja. Yhteistyö hajosi pari vuotta myöhemmin ja pääosa Ranskan rojalisteista jäi odottamaan Chambordin kuolemaa voidakseen yhdistyä mielipiteiltään joustavamman Pariisin kreivin ympärille. Chambordin kuoltua elokuussa 1883 pääosa legitimisteistä tunnustikin Philippe d’Orléansin lailliseksi kruununtavoittelijaksi. Monarkian palauttamiselle edullinen suhdanne oli kuitenkin jo mennyt ohi ja tasavalta tullut jäädäkseen.


title: Philippe d’Orléans

text: Philippen kuninkaallinen esiintyminen alkoi kaikesta huolimatta epäilyttää tasavaltalaisia. Hänen järjestettyään Pariisissa suurimuotoiset häät tyttärelleen Marie Amélielle – joka meni naimisiin Portugalin kruununprinssi Kaarlen kanssa – Ranskan parlamentti sääti kesäkuussa 1886 lain, jolla kaikki entisten hallitsijasukujen päämiehet määrättiin karkotettaviksi maasta. Pariisin kreivi muutti uudelleen Englantiin, jossa asui loppuikänsä. Hänen kuoltuaan vuonna 1894 orleanistien kruununtavoittelijaksi tuli hänen vanhin poikansa Louis Philippe Robert d’Orléans.


title: Philippe d’Orléans

text: Philippe d’Orléans julkaisi tutkielmia Englannin työoloista ja ammattiyhdistyksistä sekä vuosina 1874–1889 seitsenosaisen kuvauksen Yhdysvaltain sisällissodasta.


title: Mauri Sariolan päiväkirjat

text: Mauri Sariolan päiväkirjat on kokonaisuus, joka muodostuu kahdesta kirjailija Mauri Sariolan päiväkirjoista toimitetusta teoksesta. Teokset on toimittanut Reijo Ikävalko ja kustantanut Gummerus. Ensimmäinen osa "Parempi kertarutina kuin ainainen kitinä" ilmestyi vuonna 1986 ja toinen osa "Hyvästi, Sammatin kuu" vuonna 1987.


title: Mauri Sariolan päiväkirjat

text: Päiväkirjojen ensimmäinen osa "Parempi kertarutina kuin ainainen kitinä" kattaa ajanjakson keväästä 1968 (ensimmäinen merkintä 28. maaliskuuta 1968) kesään 1970 (viimeinen merkintä 13. heinäkuuta 1970). Osassa toimittaja on pyrkinyt sanojensa mukaan tuomaan merkinnät esille sellaisinaan, joskin poistaen "viattomille pahaa mieltä" tuottavat kohdat. Osan nimi "Parempi kertarutina kuin ainainen kitinä" on kirjailijan tuotannossaan ja päiväkirjoissaan usein käyttämä sananparsi.


title: Mauri Sariolan päiväkirjat

text: Päiväkirjamerkintöihin sisältyy kuvauksia esimerkiksi romaanien "Ampiaiskesä" ja "Veljensä vartijat" kirjoittamisesta ja julkaisemisesta. Merkinnöissä on otteita esimerkiksi kirjailijan kirjeenvaihdosta kustantajan edustajien kanssa: "Juttu [Veljensä vartijat -romaanin käsikirjoitus] on jo Salojärvellä erinomaisine puoltolauseineni. Totesin, että tämä on tasoltaan suunnilleen Ampiaiskesän luokkaa, mutta värikkäämpi, värikkäämpi."


title: Mauri Sariolan päiväkirjat

text: Päiväkirjojen toinen osa "Hyvästi, Sammatin kuu" kattaa ajanjakson kesästä 1970 (ensimmäinen julkaistu merkintä 21. heinäkuuta 1970) lähelle kirjailijan kuolemaa 1985 (viimeinen merkintä 30. heinäkuuta 1985). Jälkimmäiseen osaan on päiväkirjojen yksityiskohtaisen seuraamisen sijasta alkutekstejä voimakkaasti karsien valikoitu toimittajan mukaan "mielenkiintoisin ja oleellisin", tavoitteena jälkiosan mahtuminen yhteen niteeseen.


title: Mauri Sariolan päiväkirjat

text: Osan nimi viittaa Sariolan Sammatissa sijainneeseen kesämökkiin ympäristöineen, kirjailijalle tärkeään miljööseen, jossa hän kirjoitti osan tuotannostaan. Päiväkirjamerkintä 27.5. 1969 luonnehtii seuraavasti: "Mikä hento vihreys koivuissa! Aurinko, sauna, veden välke, linnunlaulu...suloista, rauhallista." Samassa merkinnässä Sammattia verrataan Helsinkiin, kaupungissa hoidettaviin asioihin: "Nyt taas kaupunki asioineen. Aamulla oli rahaa 5 mk. Apulehdestä loppupalkkio % ennakko = 3500 - 1500 = 2000 mk. Hieman turvaa, kun on nippu taskussa." Päiväkirjojen osan nimeen otettu ilmaus "Sammatin kuu" esiintyy viimeisen kerran päiväkirjojen kuudenneksi viimeisessä merkinnässä 26.7. 1985: "Kovia kipuja öisin. Siirtyy maksan ja haiman seuduille. Mutta sainpa vielä tänään nähdä Sammatin kuun. Oli lumoava!"


title: Mauri Sariolan päiväkirjat

text: Merkinnöissä viitataan useiden kirjailijan teosten valmistelu-, kirjoitus- ja julkaisuprosessien tapahtumiin sekä teosten vastaanottoon.


title: Mauri Sariolan päiväkirjat

text: Päiväkirjoissa näkyy myös päivänpolitiikka, kuten vuonna 1975: "13.6. Sorsan lento loppui. Liinamaan hallitus tilalle. Jopa puolustusministeri kokoomuksesta (vanha kunnon Huurtamo)."


title: Mauri Sariolan päiväkirjat

text: Sariolan etäinen suhde lapsiinsa kummastutti päiväkirjojen arvioijaa: "Ihan näyttää kunnon ihmisiä lapsista kasvaneen. Merja täyttää jouluna 22 ja Jukka 25. Kaisa on silloin seitsemäntoista." Näin kirjailija merkitsee päiväkirjaansa 23.11.1981. Yhteiskuntatieteilijä vertaa etäisyyttä lapsiin siihen, miten koivu vanhalla kotipihalla herkistää Sariolan toistuvasti.


title: Mauri Sariolan päiväkirjat

text: Sosiologi Antti Eskola tulkitsi Sariolan elämän näyttäytyvän päiväkirjojen valossa pelinä. Kirjailija pelasi lankeavia vekseleitä vastaan nopealla kirjoittamistahdillaan. Hän otti myös muita suuria, uhkapelinomaisia riskejä esimerkiksi polttaessaan kyläläisten rakentaman laiturin Sammatissa tai ajaessaan toistuvasti autoa humalassa. Eskola tarkasteli myös Sariolan naissuhteita käyttäen viitekehyksenään Sigmund Freudin teoriaa uhkapelistä masturbaation vastineena.


title: Mauri Sariolan päiväkirjat

text: Risto Hannula tarkasteli erityisesti vuoden 1976 pohjoismaista dekkarikilpailua, jonka voitti Matti Yrjänä Joensuu. Paavo Haavikko kannatti Sariolaa, jota Juhani Jaskari vahvasti vastusti. Hannula tulkitsee, että Haavikko pyrki saamaan Sariolan Otavan kirjailijatalliin.


title: Mauri Sariolan päiväkirjat

text: Tuomo Lappalaisen huomion kohteena oli Sariolan suhde 1960-luvun lopun ilmapiiriin ja tapahtumiin. Sariola otti kärkevästi kantaa esimerkiksi Vanhan ylioppilastalon valtaukseen ja pettyi presidentti Kekkoseen tämän tukiessa mielenosoittajia pitämässään puheessa. Vasemmistosuuntaus ja siihen liittyneet painotukset esimerkiksi kulttuurihankkeiden rahoittamisessa olivat Sariolan huomion kohteena. Vasemmiston tappio vuoden 1970 vaaleissa SMP:lle ja kokoomukselle oli hänelle vastaavasti ilonaihe.


title: Mauri Sariolan päiväkirjat

text: Mauri Sariolan ystävät ovat kirjoittaneet hänestä useita lähinnä muistelmatyyppisiä teoksia. Päiväkirjat ovat niiden keskeistä aineistoa. Näitä teoksia ovat "Mauri Sariola : aika velikulta" (Ritva Sarkola & Raimo Jokisalmi 2005), "Mauri Sariola ja maksetut viulut" (Sarkola 2007) sekä "Epäromaani: Ystäväni Mauri Sariola" (Seppo Porvali 2007).


title: Mauri Sariolan päiväkirjat

text: Päiväkirjoja lainataan näissä teksteissä toisinaan varsin kirjaimellisesti. Sariolan päiväkirjamerkintä 16.3.1971 kuuluu teoksessa "Hyvästi Sammatin kuu" (s. 12) seuraavasti: "16.3. Sain kirjani 1. kappaleen lentopostissa USA:sta. Copyright Mauri Sariola, numero kongressin kirjastossa 70-147793. Tämä on jotakin pienen kirjailijan elämässä." Sarkola kirjoittaa samasta tapahtumasta: "Kummasti lämmitti Maurin mieltä, kun hän sai puolivälissä maaliskuuta vastaanottaa ensimmäisen kappaleen kirjaansa USA:sta. Copyright Mauri Sariola, numero kongressin kirjastossa 70-147793. Se oli jotakin pienen kirjailijan elämässä."


title: Mauri Sariolan päiväkirjat

text: Muistelmateokset käsittelevät myös sellaisia puolia, joista Sariola ajoittain hyvinkin avoimissa päiväkirjamerkinnöissään lähes vaikeni. Eräs näistä on uhkapeli, jonka osalta päiväkirjojen merkinnät ovat hyvin lyhyitä ja vaikeaselkoisia, kuten 10. joulukuuta 1968: "Lyhennys [S+E liip.] tarkoitti liipasinta. Ja sille pistetään nyt pari herraa, varoen huolellisesti ettei lankea itseä kohti. Lisää verovapaata! Suuntana 10 A." Merkintä ”10 A” viittaa hotelli Tornin niin sanottuun kymppikabinettiin, jossa Sariola pelasi muun muassa liikemies Seth Soinin ja pankkiiri Erno Ennevaaran kanssa. Porvali kuvaa pelijärjestelyitä ja -kulttuuria.


title: Intianoliivibulbuli

text: Intianoliivibulbuli ("Acritillas indica") on bulbulien heimoon kuuluva varpuslintu.


title: Intianoliivibulbuli

text: Intianoliivibulbulia tavatan Intiassa ja Sri Lankassa. Sen on kuvattu olevan yleinen tai hyvin yleinen, ja sen kannankehitys on vakaa. Se on luokiteltu elinvoimaiseksi.


title: Pitkänokkabulbuli

text: Pitkänokkabulbuli ("Setornis criniger") on bulbulien heimoon kuuluva varpuslintu.


title: Pitkänokkabulbuli

text: Pitkänokkabulbulia tavataan Bruneissa, Indonesiassa ja Malesiassa. Sen kannaksi arvioidaan 15 000–30 000 yksilöä. Laji on vähenemässä elinympäristöjen tuhoutumisen seurauksena, ja se on luokiteltu vaarantuneeksi.


title: Friis

text: Friis viittaa seuraaviin:


title: Ferdinand Filip

text: Ferdinand Filip (; 3. syyskuuta 1810 Palermo, Sisilia – 13. heinäkuuta 1842 Neuilly-sur-Seine) oli Ranskan kuningas Ludvig Filipin vanhin poika ja kruununprinssi. Hän käytti vuodesta 1830 arvonimeä Orléansin herttua, joka siihen asti oli kuulunut hänen isälleen ennen tämän valtaannousua.


title: Ferdinand Filip

text: Ferdinand Filip ehti aloittaa lupaavan sotilasuran ja hän palveli Algeriassa vuosina 1834–1836 sekä 1839. Hän oli vuodesta 1837 naimisissa Mecklenburgin prinsessa Helenan kanssa. Heillä oli kaksi poikaa, Pariisin kreivi Philippe ja Chartresin herttua Robert. Ferdinand kuoli 31-vuotiaana vaunuonnettomuudessa, minkä jälkeen kruununprinssin asema siirtyi hänen tuolloin nelivuotiaalle vanhemmalle pojalleen.